
转讜住驻讜转



讜讛讗 驻专讬讛 讜专讘讬讛. 转讬诪讛 诪谞讗 诇谉 讚诇讗 谞讗诪专讛 诇讘谞讬 谞讞 讜讗讬 诪砖讜诐 讚诇讗 讞砖讬讘 诇讬讛 讘讛讚讬 砖讘注 诪爪讜转 讛讗 讗诪专 诇注讬诇 [讚祝 谞讞:] 拽讜诐 注砖讛 诇讗 拽讗 讞砖讬讘 讜讬''诇 讚砖讘 讜讗诇 转注砖讛 谞诪讬 讛讜讗 讚诪讬 砖诪爪讜讜讛 注诇 驻专讬讛 讜专讘讬讛 诪爪讜讜讛 砖诇讗 诇讛砖讞讬转 讝专注: 诇讻诇 讚讘专 砖讘诪谞讬谉. 驻''讛 讚讻诇 讚讘专 讛谞讗住专 讘诪谞讬谉 讗驻讬' 拽讘注讜 讝诪谉 诇讚讘专 爪专讬讱 诪谞讬谉 讗讞专 诇讛转讬专讜 讻砖讬注讘讜专 讛讝诪谉 讜砖讜讘 (讞讝专) 讜驻讬' 讗诇 转讙砖讜 讗诇 讗砖讛 (砖诪讜转 讬讟) 诇讗 讛讜讛 讘讬讛 讝诪谉 讜讛讗 讚讻转讬讘 (砖诐) 讛讬讜 谞讻讜谞讬诐 诇砖诇砖转 讬诪讬诐 讛讬讬谞讜 诇拽讘诇 讛转讜专讛 讘讬讜诐 讛砖诇讬砖讬 讗讘诇 讚讘专 讛拽爪讜讘 诇讝诪谉 讬注讘讜专 讛讝诪谉 讜诪讜转专 诪讗诇讬讜 讜讻''转 讗讬 讘讚讘专 砖谞讙讝专 住转诐 驻砖讬讟讗 砖爪专讬讱 诪谞讬谉 讗讞专 诇讛转讬专讜 讗爪讟专讬讱 住讚''讗 讻讬讜谉 讚讘讟诇 讚讘专 砖谞讗住专 注讘讜专讜 诪诪讬诇讗 讛讜转专 讻讙讜谉 讛讻讗 砖谞讗住专讜 讘转砖诪讬砖 讻讚讬 诇拽讘诇 讛转讜专讛 讜讻讬 讛讛讬讗 讚驻''拽 讚讘讬爪讛 (讚祝 讛. 讜砖诐) 讚讻专诐 专讘注讬 讛讬讛 注讜诇讛 诇讬专讜砖诇讬诐 诪讛诇讱 讬讜诐 诇讻诇 爪讚 讻讚讬 诇注讟专 砖讜拽讬 讬专讜砖诇讬诐 讘驻讬专讜转 讚讗祝 诇讗讞专 讞讜专讘谉 讛讜爪专讱 诪谞讬谉 讗讞专 诇讛转讬专讜:

讛诪讗讬专讬

讘谞讬 谞讞 诇讗 谞讗住专讜 讗诇讗 讘诪爪讜转 砖讻转讘谞讜 讜讗驻讬诇讜 讘拽爪转 诪爪讜转 砖谞讗诪专讜 讘转讜专讛 拽讜讚诐 诪转谉 转讜专讛 讻讙讜谉 讙讬讚 讛谞砖讛 讜诪讬诇讛 讜驻专讬讛 讜专讘讬讛 砖讻诇 砖诇讗 谞砖谞讬转 讘住讬谞讬 讗祝 诇砖注转讛 诇讗 谞转谞讛 讗诇讗 诇讝专注 讗讘专讛诐 讜讗注"驻 砖讛诪讬诇讛 谞砖谞讬转 讘驻专砖转 讬讜诇讚转 诇讗 谞砖谞讬转 讗诇讗 诇讛转讬专讛 讘砖讘转 讜讻谉 讗注"驻 砖驻专讬讛 讜专讘讬讛 谞砖谞讬转 讘驻住讜拽 砖讜讘讜 诇讻诐 诇讗讛诇讬讻诐 诇讗 谞砖谞讬转 讗诇讗 诇讛砖诪讬注谞讜 砖讻诇 讚讘专 砖谞讗住专 讘诪谞讬谉 爪专讬讱 诪谞讬谉 讗讞专 诇讛转讬专讛 讻诪讜 砖讘讬讗专谞讜 讘诪住讻转 讬讜诐 讟讜讘:



讘谞讬 讬砖诪注讗诇 诇讗 谞转讞讬讬讘讜 讘诪讬诇讛 讻诇诇 砖讛专讬 谞讗诪专 诇讗讘专讛诐 讘专讬转讬 转砖诪讜专 讗转讛 讜讝专注讱 讜谞讗诪专 讻讬 讘讬爪讞拽 讬拽专讗 诇讱 讝专注 讜讻谉 讘谞讬 注砖讜 砖讛专讬 谞讗诪专 讘讬爪讞拽 讜诇讗 讻诇 讬爪讞拽 讜注讜讚 砖讛专讬 诇讬注拽讘 谞讗诪专 讜讬转谉 诇讱 讗转 讘专讻转 讗讘专讛诐 诇讱 讜诇讝专注讱 讗讘诇 讘谞讬 拽讟讜专讛 砖谞讜诇讚讜 讗讞专讬 讬爪讞拽 讜讬砖诪注讗诇 讞讬讬讘讬诐 讜讛讜讗 砖讗诪专讜 讗转 讘专讬转讬 讛驻专 诇专讘讜转 讘谞讬 拽讟讜专讛 讜诪讻讗谉 讻转讘讜 讙讚讜诇讬 讛诪讞讘专讬诐 砖讘讝诪谉 讛讝讛 诪讗讞专 砖谞转注专讘讜 讘讬砖诪注讗诇 讻讜诇诐 讞讬讬讘讬谉 讘诪讬诇转 砖诪讬谞讬 讜诪"诪 专讜讘 诪驻专砖讬诐 驻讬专砖讜 诇专讘讜转 讘谞讬 拽讟讜专讛 讛诐 注爪诪诐 讜诇讗 讝专注诐:



讘诪拽讜诐 讗讞专 讛转讘讗专 砖讘谉 谞讞 砖砖讙讙 讘诪注砖讛 驻讟讜专 诪讻诇讜诐 讞讜抓 诪专讜爪讞 讘砖讙讙讛 讜讗祝 讝讛 驻讟讜专 诪讛专讬讙转 讘讬转 讚讬谉 讗诇讗 砖讙讜讗诇 讛讚诐 专砖讗讬 诇讛专讙讜 讜讗讬谉 诇讜 注讬专 诪拽诇讟 讜讗诐 诇讗 砖讙讙 讘诪注砖讛 讗诇讗 砖讛讬讛 住讘讜专 砖诪讜转专 诇注砖讜转 讻谉 谞讛专讙 砖讛讬讛 诇讜 诇诇诪讜讚 讜讗诐 谞讗谞住 讘讻讱 讗讬谞讜 谞讛专讙 讜讗驻讬诇讜 注诇 注"讝 砖讗讬谞讜 诪爪讜讜讛 注诇 拽讚讜砖 讛砖诐:



讜讻谉 讛转讘讗专 讘驻专拽 砖讗讞专 讝讛 砖讗诐 谞转讞讬讬讘 讛专讬讙讛 讜谞转讙讬讬专 驻讟讜专 讗讗"讻 谞转讞讬讬讘 注诇 讬讚讬 讬砖专讗诇 讻讙讜谉 砖讛专讙 讬砖专讗诇 讗讜 讘讗 注诇 讗砖转 讬砖专讗诇 讜谞转讙讬讬专 讜讻诇 砖讛讜讗 讻谉 谞讛专讙 讘诪讬转讛 讛专讗讜讬讛 诇讬砖专讗诇:



讘诪住讻转 讻转讜讘讜转 讬"讗 讗' 讛转讘讗专 砖讙专 拽讟谉 诪讟讘讬诇讬谉 讗讜转讜 注诇 讚注转 讘讬转 讚讬谉 讜讻砖讬讙讚讬诇 讬讻讜诇 诇诪讞讜转 讜讗诐 讛讙讚讬诇 砖注讛 讗讞转 讜诇讗 诪讬讞讛 砖讜讘 讗讬谞讜 讬讻讜诇 诇诪讞讜转 诪注转讛 讻诇 砖谞转讙讬讬专 讻专讗讜讬 讘讙讚诇讜 讜专爪讛 诇讞讝讜专 讗讬谉 砖讜诪注讬谉 诇讜:



讛砖专爪讬诐 讗讬谉 讚诪谉 讞诇讜拽 诪讘砖专谉 讜讗讬谉 讗讚诐 讞讬讬讘 讘讚诪谉 诪砖讜诐 讚诐 讻诇诇 讗诇讗 砖讛讜讗 诪爪讟专祝 注诐 讛讘砖专 诇砖讬注讜专讜 讜讛专讬 讚诪讜 讻讘砖专讜 诇讻诇 讚讘专:



讻讘专 讘讬讗专谞讜 讘讞诪讬砖讬 砖诇 拽诪讗 注诇 诪讬 砖讛谞讛讬讙 注诇 砖驻转 讛讬诐 讜讘讚讙 讗讞讚 专"诇 砖讛讬讛 讛讚讙 讘转讜讱 讛讬诐 讜讛讘讛诪讛 注诇 砖驻转讜 讜讞讘专诐 讘讞讘诇 讗讞讚 注讚 砖诪砖讱 讘砖谞讬讛诐 砖讛讜讗 住驻拽 讜讗住讜专 诇讻转讞诇讛 讜讗诐 注砖讛 驻讟讜专:



讻讘专 讘讬讗专谞讜 讘砖讘讬注讬 砖诇 诪爪讬注讗 砖讗诐 讛讬讛 讛驻讜注诇 注讜砖讛 讘讬讚讬讜 讗讘诇 诇讗 讘专讙诇讬讜 讻讙讜谉 拽讜爪专 讜讘讜爪专 讗讜 讘专讙诇讬讜 讜诇讗 讘讬讚讬讜 讻讙讜谉 讛讚砖 讜讛讚讜专讱 讗讜讻诇 诪谉 讛转讜专讛 讜讻谉 讛讚讬谉 讘讘讛诪讛 讜诪注转讛 讗讬谉 爪专讬讱 诇讜诪专 讘讚砖 讘讗讜讜讝讬诐 讜转专谞讙讜诇讬诐 砖讗讜讻诇讬谉 砖讛专讬 讬砖 砖诐 讻诇 讻讞诐 讻诪讜 砖讘讬讗专谞讜 砖诐:



讛专讘讛 驻注诪讬诐 诪讛诇讻讬诐 讘讗讜讬专 诪转讜讱 注驻讜砖 讛讗讬讚讬诐 讜诇住讬讘讜转 讗讞专讜转 砖专爪讬诐 讜砖讗专 讘专讬讜转 砖驻讬诇讜转 砖讘诪讬谞讬 讛专讞讬砖讜转 讜讛砖专讬爪讜转 讜讬讜专讚讜转 讘讗专抓 讜讚讘专讬诐 讗诇讜 讗讬谉 驻拽驻讜拽 讘讗讬住讜专谉 讻诇诇 讜诇讗 讗诪专讜 讗讬谉 讚讘专 讟诪讗 讬讜专讚 诪谉 讛砖诪讬诐 讗诇讗 讘讚讘专讬诐 砖讗讬谞诐 诪讚专讱 讟讘注 讜转讜诇讚讜转 讗诇讗 诪讚专讱 诪讜驻转 讜讛讜讗 砖谞诇拽讞讜 讛讚讘专讬诐 讘诪讬谞讬 讛讘讛诪讜转 讟讛讜专讜转 讜讟诪讗讜转 砖讛谉 讚讘专讬诐 砖讗讬 讗驻砖专 讘讛诐 讗诇讗 诪讚专讱 砖谞讜讬 讛讟讘注讬诐 讜讞讚讜砖 讛讘专讬讗讛:





讬讚 专诪"讛

讜讘转专 讚讗拽砖讬谞谉 讗讛讗 讚专讘讬 讬讜住讬 讘专 讞谞讬谞讗 诪讟注诪讗 讚讙讜驻讛 讜诪驻专拽讬谞谉 讛讚专讬谞谉 诇讗拽砖讜讬讬 注诇讛 诪注诇诪讗: 讗诪专 诪专 讻诇 诪爪讜讛 砖谞讗诪专讛 诇讘谞讬 谞讞 讜谞砖谞讬转 讘住讬谞讬 诇讝讛 讜诇讝讛 谞讗诪专讛. 讜诪拽砖讬谞谉 讜讛专讬 诪讬诇讛 砖谞讗诪专 诇讗讘专讛诐 砖讛讬讛 诪讘谞讬 谞讞 讚讻转讬讘 讜讗转讛 讗转 讘专讬转讬 转砖诪讜专 讜谞砖谞讬转 讘住讬谞讬 讘讬讜诐 讛砖诪讬谞讬 讬诪讜诇 讘砖专 注专诇转讜 讜讗驻"讛 诇讬砖专讗诇 谞讗诪专讛 讜诇讗 诇讘谞讬 谞讞 讚诇讗 讗砖讻讞谉 转谞讗 讚讞砖讬讘 诇讬讛 讙讘讬 诪爪讜转 砖谞爪讟讜讜 讘谞讬 谞讞. 讜诪驻专拽讬谞谉 讛转诐 诇讗讜 诇讗砖诪讜注讬谞谉 诪爪讜转 诪讬诇讛 讗讬爪讟专讬讱 讗诇讗 诇诪砖专讬 砖讘转 诇讙讘讬 诪讬诇讛 讛讜讗 讚讗转讗 诪讚讛讜讛 诇讬讛 诇诪讻转讘 讜讘砖诪讬谞讬 讬诪讜诇 讘砖专 注专诇转讜 讜讗谞讗 讬讚注谞讗 讚讘讬讜诐 讛砖诪讬谞讬 拽讗诪专 讚讛讗 讘讬诪讬诐 拽讗 注住讬拽 诇注讬诇 诪讬谞讬讛 讚讻转讬' 讜讟诪讗讛 砖讘注转 讬诪讬诐 讘讬讜诐 诇诪讛 诇讬 讘讬讜诐 讜讗驻讬诇讜 讘砖讘转:



 讜诪拽砖讬谞谉 转讜 讜讛专讬 驻专讬讛 讜专讘讬讛 砖谞讗诪专讛 诇讘谞讬 谞讞 讜讗转诐 驻专讜 讜专讘讜 讜谞砖谞讬转 讘住讬谞讬 诇讱 讗诪讜专 诇讛诐 砖讜讘讜 诇讻诐 诇讗讛诇讬讻诐 讻诇讜诪专 诇谞砖讬讻诐 讻注谞讬谉 砖谞讗诪专 (讗讬讜讘 讛壮:讻状讚) 讻讬 砖诇讜诐 讗讛诇讱 诇驻讬 砖谞爪讟讜讜 诇驻专讜砖 诪谞砖讬讛诐 讙' 讬诪讬诐 拽讜讚诐 讛讚讬讘讜专 砖谞讗' 讗诇 转讙砖讜 讗诇 讗砖讛 讜诇讘住讜祝 谞讗诪专 诇讛诐 砖讜讘讜 诇讻诐 诇讗讛诇讬讻诐 讜拽住"讚 讚讛讗讬 砖讜讘讜 诇讻诐 诇讗讛诇讬讻诐 讗讝讛专讛 讛讜讗 讚讗转讗 讜讗驻"讛 拽讬讬"诇 讚诇讬砖专讗诇 谞讗诪专讛 讜诇讗 诇讘谞讬 谞讞. 讜诪驻专拽讬谞谉 讛讛讬讗 讻讬 讗讬转谞讬 讘住讬谞讬 诇讗讜 诇讗讝讛专讛 讛讜讗 讗诇讗 诇讛转讬专 诇讛谉 讗转 讛讚讘专 砖讗住专谉 讘讜 诪转讞讬诇讛 讻诪讜 砖驻讬专砖谞讜 讜讗爪讟专讬讱 诇讗砖诪讜注讬谞谉 讚讻诇 讚讘专 砖谞诪谞讜 注诇讬讜 讘"讚 讜讗住专讜讛讜 爪专讬讱 诪谞讬谉 讗讞专 诇讛转讬专讜 砖讛专讬 讻砖诐 砖谞讗住专讜 讘转砖诪讬砖 讛诪讟讛 注诇 驻讬 讛诪拽讜诐 讻讱 诇讗 讛讜转专讜 讘讜 讗诇讗 注诇 驻讬 讛诪拽讜诐: 讜诪拽砖讬谞谉 讗讬 讛讻讬 讻诇 讞讚讗 讜讞讚讗 谞诪讬 谞讬诪讗 诪砖讜诐 诪讬诇转讗 讗讬转谞讬讗 讻诇讜诪专 讗讬 讗诪专转 讚讻诇 诪爪讜讛 砖谞砖谞讬转 讘住讬谞讬 讜谞转讞讚砖 讘讛 讚讘专 讻诪讜 砖诇讗 谞砖谞讬转 讚诪讬讗 讜讗诪专讬谞谉 诇讬砖专讗诇 谞讗诪专讛 讜诇讗 诇讘谞讬 谞讞 讻讜诇讛讜 砖讘注 诪爪讜转 谞诪讬 讚讗讬转谞讜 讘住讬谞讬 诇讗 住讙讬讗 讚诇讗 讞讚讬砖 讘讛讜 专讞诪谞讗 诪讬诇转讗 讘讻诇 讞讚讗 讜讞讚讗 讜谞讬诪讗 诇砖讜诐 讛讛讬讗 诪讬诇转讗 讗讬转谞讬讗 讜诇讗讜 诇注讬拽专 讗讝讛专讛 讜讛讜讬讗谉 诇讛讜 讻诪爪讜讛 砖谞讗诪专讛 诇讘谞讬 谞讞 讜诇讗 谞砖谞讬转 讘住讬谞讬 讚拽讬"诇 诇讬砖专讗诇 谞讗诪专讛 讜诇讗 诇讘谞讬 谞讞 讜诪讗讬 专讗讬讛 讚讗诪专讬谞谉 诇注讬诇 诇讻诇 诪爪讜讛 砖谞讗诪专讛 诇讘谞讬 谞讞 讜谞砖谞讬转 讘住讬谞讬 诪讚讗讬转谞讬 注"讙 讛讗 讜讚讗讬 讻讬 讗讬转谞讬 诇诪讬诇转讗 讘注诇诪讗 讛讜讗 讚讗讬转谞讬 讻讙讜谉 诇驻专讜砖讬 注讜谞砖讛 讗讜 诇讚讘专 讗讞专. 讜诪驻专拽讬谞谉 讛讻讬 拽讗诪专 诇注讬诇 讗讝讛专讛 诪讬讛讚专 讜诪讬转谞讗 讘讛讜 诇诪讛 诇讬 讻诇讜诪专 诪讻讚讬 讗讝讛讜专讬 讗讝讛专 注诇讛 诇讘谞讬 谞讞 诪讛讚专 诪讬转谞讗 诇讗讝讛讜专讬 讘讛 讘住讬谞讬 诇诪讛 诇讬 诇砖诪注讬' 注讜谞砖 讚讬诇讛 讜转讜 诇讗 讗诇讗 诇讛讻讬 讛讚专 讗讝讛专 讘讛 诇讗砖诪讜注讬谞谉 讚诇讝讛 讜诇讝讛 谞讗诪专讛 讚讗讬 诇讗 讗讛讚专讛 讛讜讛 讗诪讬谞讗 诇讬砖专讗诇 谞讗诪专讛 讜诇讗 诇讘谞讬 谞讞: 讗诪专 诪专 讜讗讬谉 诇谞讜 讗诇讗 讙讬讚 讛谞砖讛 讜讗诇讬讘讗 讚专' 讬讛讜讚讛 讜诪拽砖讬谞谉 诪讬诇讛 讜驻专讬讛 讜专讘讬讛 谞诪讬 讛讗诪专谉 讚诇讗 讗讬转谞讜 讘住讬谞讬 诇砖讜诐 讗讝讛专讛 讗诇讗 诇诪讬诇转讗 讘注诇诪讗 讜讛讜讜 诇讛讜 讘讻诇诇 诪爪讜讛 砖谞讗诪专讛 诇讘谞讬 谞讞 讜诇讗 谞砖谞讬转 讘住讬谞讬 讜讗诪讗讬 诇讗 讞砖讬讘 诇讛 讘讛讚讬 讙讬讚 讛谞砖讛 讗诇讗 拽讗 驻住讬拽 讜转谞讬 讗讬谉 诇谞讜 讗诇讗 讙讬讚 讛谞砖讛. 讜诪驻专拽讬谞谉 讗讬谉 讛讻讬 谞诪讬 讚讛谞讱 谞诪讬 讘讻诇诇 诪爪讜讛 砖谞讗诪专讛 诇讘谞讬 谞讞 讜诇讗 谞砖谞讬转 讘住讬谞讬 谞讬谞讛讜 讜讛讬讬谞讜 讟注诪讗 讚诇讗 讞砖讬讘 诇讛讜 讘讛讚讬讛 讙讬讚 讛谞砖讛 诪砖讜诐 讚讛谞讬 讗讬转谞讜 诪讬讛转 诇砖讜诐 诪讬诇转讗 讘注讜诇诐 讜讗讬诇讜 讙讬讚 讛谞砖讛 诇讗 讗讬转谞讬 讻诇诇 讜讛讻讬 拽讗诪专 讗讬谉 诇谞讜 诪爪讜讛 砖谞讗诪专讛 诇讘谞讬 谞讞 讜诇讗 谞砖谞讬转 讘住讬谞讬 讻诇诇 讗诇讗 讙讬讚 讛谞砖讛 讜讗诇讬讘讗 讚专' 讬讛讜讚讛:



讜讛讚专讬谞谉 诇驻专讜拽讬 拽讜砖讬讬谉 拽诪讗 讚讗拽砖讬谞谉 诪诪讬诇讛 讘驻讬专讜拽讗 讗讞专讬谞讗 讜讗诪专讬谞谉 讜讗讬 讘注讬 转讬诪讗 诪讬诇讛 讗驻讬诇讜 转讬诪讗 讚讗讬转谞讬 讘住讬谞讬 诇砖讜诐 讗讝讛专讛 诇讗 讬讻诇转 诇讞讬讜讘讬 讘讛 砖讗专 讘谞讬 谞讞 诇讘讚 诪讬砖专讗诇 讚讛讗 诪注讬拽专讗 谞诪讬 诇讗讘专讛诐 讛讜讗 讚拽讗 诪讝讛专 诇讬讛 专讞诪谞讗 讜讘住讜祝 谞诪讬 诇讝专注 讗讘专讛诐 拽讗 诪讝讛专 注诇讛 讘住讬谞讬. 讜诪拽砖讬谞谉 讗诇讗 诪注转讛 讚讟注诪讗 讚诇讗 诪讬驻拽讚讬 砖讗专 讻讜转讬讬诐 注讬诇讜讛 诪砖讜诐 讚诇讗 讗讬转讬讛讬讘讗 诪注讬拽专讗 讗诇讗 诇讝专注 讗讘专讛诐 讛讜讗 讘谞讬 讬砖诪注讗诇 诇讬讞讬讬讘讜 讚讛讗 讻转讬讘 诇讝专注讱 讗讞专讬讱 讜讘谞讬 讬砖诪注讗诇 讝专注讬讛 谞讬谞讛讜 讚讻转讬讘 讜讙诐 讗转 讘谉 讛讗诪讛 诇讙讜讬 讗砖讬诪谞讜 讻讬 讝专注讱 讛讜讗 讜诪驻专拽讬谞谉 讗驻"讛 诇讗 诪讬拽专讜 讝专注 讗讘专讛诐 讗诇讗 讬爪讞拽 讚讗诪专 拽专讗 讻讬 讘讬爪讞拽 讬拽专讗 诇讱 讝专注 讜讛讗讬 讚讻转讬讘 讘讬砖诪注讗诇 讻讬 讝专注讱 讛讜讗 诇讗讜 诇诪讬诪专讗 讚注讬拽专 讝专注讜 砖诇 讗讘专讛诐 诇讻诇 诪讬诇讬 讚讛讗 讻转讬讘 讻讬 讘讬爪讞拽 讬拽专讗 诇讱 讝专注 讗诇讗 讛讻讬 拽讗诪专 诇讙讜讬 讗砖讬诪谞讜 讘讝讻讜转 砖讬爪讗 诪讞诇爪讬讱 讗讘诇 诇讗 讬拽专讗 诇讱 讝专注 讗诇讗 讘讬爪讞拽. 讜诪拽砖讬谞谉 转讜 讘谞讬 注砖讜 诪讬讛转 讚讗转讜 诪讬爪讞拽 诇讬讞讬讬讘讜 讜诪驻专拽讬谞谉 讻讬 讘讬爪讞拽 讘诪拽爪转 讬爪讞拽 讜诇讗 讻诇 讬爪讞拽. 诪转拽讬祝 诇讛 专讘 讛讜砖注讬讗 讗诇讗 诪注转讛 讚诇讗 驻拽讚讬讛 专讞诪谞讗 讗诇讗 讗讬爪讞拽 讘谞讬 拽讟讜专讛 讛讬诇讜讚讬诐 诇讗讘专讛诐 诇讗 诇讬讞讬讬讘讜 讗讬谞讛讜 讙讜驻讬讬讛讜 诇诪诪讛诇 谞驻砖讬讬讛讜 讚讛讗 驻砖讬讟 诇谉 讚讗讬转驻拽讚 讗讘讜讛讜谉 诇诪诪讛诇谞讬讛讜 讻砖讗专 讬诇讬讚讬 讘讬转讜 讗诇讗 讗讬谞讛讜 讙讜驻讬讬讛讜 诇讗 诇讞讬讜讘 讚讛讗 诇讗 讗讬拽专讜 讝专注 讜诇讗 讬讚注谞讗 诪讛讬讻讗 驻砖讬讟讗 诇讬讛 诇专讘 讛讜砖注讬讗 讚讘谞讬 拽讟讜专讛 讞讬讬讘讬谉 讚拽讗 诪拽砖讬 诇讬讛 讗诇讗 诪注转讛 讘谞讬 拽讟讜专讛 诇讗 诇讬讞讬讬讘讜 讚诪砖诪注 讚驻砖讬讟讗 诇谉 讚讞讬讬讘讬谉 讜讗讬 诪砖讜诐 讚诪砖诪注 诇讬讛 讗转 讘专讬转讬 讛驻专 诇专讘讜转 讘谞讬 拽讟讜专讛 讗"讻 诪讗讬 拽讜砖讬讗 讚拽讗 诪拽砖讬:



讗诪专 专讘 讬讛讜讚讛 讗诪专 专讘 讗讚诐 讛专讗砖讜谉 诇讗 讛讜转专 诇讜 讘砖专 诇讗讻讬诇讛 讗讻诇 讘砖专 拽讗 诪讬讬专讬 讜讗驻讬诇讜 讚讙讬诐 讜讞讙讘讬诐 诪讚诪拽砖讬' 诇讬讛 诪讚讙讬诐 讜转讜 诪讚讻转讬讘 讘住讜驻讬讛 讚讛讗讬 拽专讗 讜诇讻诇 专讜诪砖 注诇 讛讗专抓 讗砖专 讘讜 谞驻砖 讞讬讛 讛专讬 讻诇 谞驻砖 讞讬讛 讗诪讜专. 讜讗讬讻讗 讚诪拽砖讜 讛讻讗 诪讗讞专 讚诇讗 讛讜转专 诇讜 讘砖专 讘讗讻讬诇讛 诇诪讛 诇讬 诇诪讬住专 讗讘专 诪谉 讛讞讬 讜讗讬转 讚讚讞拽讬 讜讗诪专讬 讚讻讬 讗诪专讬谞谉 诇讗 讛讜转专 诇讜 讘砖专 讘讗讻讬诇讛 讛谞讬 诪讬诇讬 诇讛诪讬转 讜诇讗讻讜诇 讗讘诇 讗诐 诪转 诪注爪诪讜 诪讜转专 讜讛讗讬 讚讗爪讟专讬讱 诇诪讬住专 讗讘专 诪谉 讛讞讬 砖讗诐 驻讬专砖 讛讬诪谞讜 讗讘专 注爪诪讜 讘注讜讚讜 讞讬 讗住讜专 讛讜讗讬诇 讜驻讬专砖 诪讘注诇讬 讞讬讬诐. 讜诇讗讜 诪讬诇转讗 讛讬讗 讚讛讗 讘砖专 住转诐 拽讗诪专讬谞谉 讜转讜 讗讬 诪砖讜诐 讛专讬讙转 讘注诇讬 讞讬讬诐 讛讜讗 讚讗讬转住专 讗讚讗砖诪注讬谞谉 讚诇讗 讛讜转专 诇讜 诇讗讻讜诇 诇砖诪注讬谞谉 讚诇讗 讛讜转专 诇讜 诇讛诪讬转 讜转讜 讗诐 讻谉 讛讬讻讬 诪讜转讘讬' 注诇讬讛 诪讚专讘 讬讛讜讚讛 讘谉 转讬诪讗 讜讛讗 讛转诐 诇讗 拽讗 诪讬讬专讬 讘讘注诇讬 讞讬讬诐 讚拽讟讬诇 诇讛讜 讗讬讛讜 讻诇诇 讗诇讗 诇讗讜 砖"诪 讚讛讗讬 驻讬专讜砖讗 诇讬转讬讛 讻诇诇 讜讗谞谉 注讬讬谞谞讗 讘讛 讜讗讬讙诇讗讬 诇谉 驻专讜拽讗 讘住"讚. 讜讛讚讬谉 讛讬讗 驻讬专讜拽讗 讚讻讬 拽讗诪专讬谞谉 讚诇讗 讛讜转专 诇讜 讘砖专 诇讗讻讬诇讛 诇讗讜 讚讗爪讟讜讬 注诇讜讬讛 讘驻讬专讜砖 拽讗诪专讬谞谉 讗诇讗 诇讗 讛讜转专 诇讜 拽讗诪专讬' 讚诪住转诪讗 讻诇 讛谞讘专讗讜转 砖讛讬讜 讘注讜诇诐 讛讬讜 讗住讜专讜转 诇讜 讻注讘讚 讝讛 砖讗讬谉 诇讜 专砖讜转 诇讬讛谞讜转 诪砖诇 专讘讜 注讚 砖讬讟讜诇 专砖讜转 讛讬诪谞讜 讜诪讗讬 讚讗砖转专讬 诇讬讛 讗砖转专讬 讜讘砖专 讚诇讗 讗砖转专讬 谞讬讛 诇讗 讗砖转专讬 诪讬讛讜 讗讝讛讜专讬 诪讬讛转 诇讗 讗讝讛专讬讛 注讬诇讜讬讛 讗诇讗 诇讗讘专 诪谉 讛讞讬 讘诇讞讜讚. 讜谞驻拽讗 诪讬谞讛 讚诪讗讬 讚讗讝讛专讬讛 注讬诇讜讬讛 诪讬拽讟讬诇 注讬诇讜讬讛 讚讛讗 砖诪注讬谞谉 诇专讘 讬讛讜讚讛 讙讜驻讬讛 讚讗诪专 诇注讬诇 注诇 砖讘注 诪爪讜转 讘谉 谞讞 谞讛专讙 讗讘诇 诪讗讬 讚诇讗 讗讝讚讛专 注讬诇讜讬讛 诇讗 诪讬拽讟讬诇 注讬诇讜讬讛 讜讛讻讗 讙讘讬 讘砖专 诇讗 讻转讬讘 讗讝讛专讛 讻诇诇 讜讛讗讬 讚拽讗 讚专砖讬谞谉 讜诇讻诇 讞讬转 讛讗专抓 讜诇讗 讞讬转 讛讗专抓 诇讗讜 讗讝讛专讛 讛讬讗 讗诇讗 诇诪讬诪住专 讬专拽 注砖讘 诇讞讬转 讛讗专抓 讛讜讗 讚讗转讗 讜诇讗讜 诇注讬拽专 讗讝讛专讛. 转讚注 讚讛讗 讻诇 讛讬讻讗 讚诪讬讘注讬 诇讬讛 诇诪讬讚讬 讗讞专讬谞讗 诇讗 讬诇讬祝 讗讝讛专讛 诪讬谞讬讛. 讜讙诪专讗 诪砖诪注讜转 讚拽专讗 拽讗 诪驻专砖 讚诪讚讻转讬讘 讜诇讻诇 讞讬转 讛讗专抓 诪砖诪注 砖诇讗 讛转讬专 诇讛诐 讞讬转 讛讗专抓 讜讻讚诪注讬讬谞转 讘讛讗讬 驻讬专讜拽讗 诪砖讻讞转 诇讬讛 讚讚讗讬拽 讟讜讘讗. 讜讻砖讘讗讜 讘谞讬 谞讞 讛转讬专讜 诇讛诐 讬讻讜诇 讛讜讗讬诇 讜讛讜转专 诇讛诐 讘砖专 砖讛讬讛 讗住讜专 讛讜转专 诇讙诪专讬 讜诇讗 讬讛讗 讗讘专 诪谉 讛讞讬 谞讜讛讙 讘讜 转"诇 讗讱 讘砖专 讘谞驻砖讜 讚诪讜 讘注讜讚 砖讚诪讜 讘谞驻砖讜 诇讗 转讗讻诇讛讜 讬讻讜诇 讗祝 诇砖专爪讬诐 讻谉 讬讛讗 讗讘专 诪谉 讛讞讬 讗住讜专 讘讛谉 转"诇 讘谞驻砖讜 讚诪讜 诪讚讛讜讛 诇讬' 诇诪讻转讘 讗讱 讘砖专 讘谞驻砖讜 诇讗 转讗讻诇讜 讚诪砖诪注 讘注讜讚 砖讛谞驻砖 讘讜 讚诪讜 诇诪讛 诇讬 讗诇讗 诇讜诪专 诇讱 砖诇讗 谞讗住专讜 讘讗讘专 诪谉 讛讞讬 讗诇讗 [讘诪讬] 砖讚诪讜 讞诇讜拽 诪讘砖专讜 诪讚讻转讬讘 讘砖专 讜讻转讬讘 讚诪讜 讗诇诪讗 讘砖专讜 诇讗讜 讛讬讬谞讜 讚诪讜 讜讗讬讻讗 讚讚讬讬拽讬 诇讛 讛讻讬 诪讬 砖讛讘砖专 拽专讜讬 讘砖专 讜讛讚诐 拽专讜讬 谞驻砖 讬爪讗讜 砖专爪讬诐 砖讗讬谉 讚诪谉 讞诇讜拽 诪讘砖专谉 讻讚驻专讬' 诇注讬诇. 讜讬砖 诇驻专砖 砖讗讬谉 讚诪讜 讞诇讜拽 诪讘砖专谉 讗诇讗 讛讚诐 诪注讜专讘 讘讘砖专:



诪转讬讘讬 讜专讚讜 讘讚讙转 讛讬诐 诪讗讬 诇讗讜 诇讗讻讬诇讛 讜讚讞讬谞谉 诇讗 诇诪诇讗讻讛. 讜诪转诪讛讬谞谉 讜讚讙讬诐 讘谞讬 诪诇讗讻讛 谞讬谞讛讜 讜诪驻专拽讬谞谉 讗讬谉 讻讚讘注讬 专讞讘讛 讚讘注讬 专讞讘讛 诇注谞讬谉 讛诪谞讛讬讙 讘讻诇讗讬诐 讚拽讬"诇 (讘"拽 谞"讚:) 讗讞讚 讛砖讜专 讜讗讞讚 讻诇 讛讘讛诪讜转 诇谞驻讬诇转 讛讘讜专 讻讜' 讜诇讻诇讗讬诐 讜讻谉 讞讬讛 讜注讜祝 讻讬讜爪讗 讘讛谉 讜拽讗 诪讬讘注讬讗 诇讬讛 讛谞讛讬讙 讘注讬讝讗 讜砖讬讘讜讟讗 诪讗讬 讛讬讛 拽专讜谉 讘砖驻转 讛讬诐 讜拽砖专 讘讜 注讬讝讗 讘讬讘砖讛 注诇 砖驻转 讛讬诐 讜砖讬讘讜讟讗 住诪讜讱 诇讜 讘讬诐 讜讛谞讛讬讙 讘砖谞讬讛诐 诪讛讜 诪讬 诪讬讞讬讬讘讬 诪砖讜诐 讻诇讗讬诐 讗讜 诇讗 讜砖讬讘讜讟讗 注讬讝讗 讚讬诪讗 讛讜讗 讜讗诪讟讜诇 讛讻讬 拽讗 诪讬讘注讬讗 诇讬讛 讗讬 讛讜讬 讻诇讗讬诐 讘讛讚讬 讚讬讘砖讛 讗讜 诇讗 讜讗讬讻讗 诇诪讬诪专 讚讛讜讗 讛讚讬谉 谞诪讬 讚诪讬讘注讬讗 讙讘讬 砖讗专 诪讬谞讬 讚讙讬诐 讗讬 讗讬转 讘讛讜 诪砖讜诐 讻诇讗讬诐 讘讛讚讬 讘讛诪讛 讜讞讬讛 讗讜 诇讗. 讜讛讚专讬谞谉 诇讗拽砖讜讬讬 注诇讬讛 讚专讘 讬讛讜讚讛 讚讗诪专 讗讚讛"专 诇讗 讛讜转专 诇讜 讘砖专 讘讗讻讬诇讛. 转讗 砖诪注 讜专讚讜 讘讚讙转 讛讬诐 讜讘注讜祝 讛砖诪讬诐 转专爪转 讚讙转 讛讬诐 注讜祝 讛砖诪讬诐 转讬拽砖讬 诇讱 讚讗讬诪住讬专 诇讬讛 诇讗讚诐 讛专讗砖讜谉 诇诪讗讬 诇讗讜 诇讗讻讬诇讛 讜讚讞讬谞谉 诇讗 诇诪诇讗讻讛 讜诪转诪讛讬谞谉 讜注讜驻讜转 讘谞讬 诪诇讗讻讛 谞讬谞讛讜 讜诪驻专拽讬谞谉 讗讬谉 讻讚讘讗注讬 专讘讛 专讘 讛讜谞讗 讚砖 讘讗讜讜讝讬谉 讜转专谞讙讜诇讬谉 讜讞住诪谉 讗诇讬讘讗 讚专讘讬 讬讜住讬 讘专 讬讛讜讚讛 讚讗诪专 讘驻专拽 讛砖讜讻专 讗转 讛驻讜注诇讬诐 讗讬谞讜 讗讜讻诇 注讚 砖讬注砖讛 讘讬讚讬讜 讜讘专讙诇讬讜 诪讛讜 诪讬 诪讬讞讬讬讘 诪砖讜诐 诇讗讜 讚讞住讬诪讛 讗讜 诇讗 讬讚讬讜 讜专讙诇讬讜 讘注讬谞谉 讻砖讜专 讜诇讬讻讗 讗讜 讚讬诇诪讗 讻诇 讻讞讜 讘注讬谞谉 讜讛讗 讗讬讻讗 讗诇诪讗 注讜驻讜转 讘谞讬 诪诇讗讻讛 谞讬谞讛讜: 讜诪转讘讬' 注诇讬讛 转讜 讜讘讻诇 讞讬讛 讛专讜诪砖转 注诇 讛讗专抓 讜诪砖诪注 谞讞砖讬诐 讜注拽专讘讬诐 讜讻讬讜爪讗 讘讛诐 砖讗讬谉 专讗讜讬谉 诇诪诇讗讻讛 讻诇诇 讜诪驻专拽讬谞谉 讛讛讜讗 诇讗转讜讬讬 谞讞砖 拽讜讚诐 砖讬转拽诇诇 讛讜讗 讚讗转讗 讚诪转讞诇讛 专讗讜讬 讛讬讛 诇诪诇讗讻讛 拽讜讚诐 砖讬诇讱 注诇 讙讞讜谉:



专' 砖诪注讜谉 讘谉 讞诇驻转讗 谞讞转讜 诇讬讛 转专讬 讗讟诪讗转讗 讞讚讗 讗讻诇讬讛 讗专讬讜转讗 讜讞讚讗 讗转讬讬讛 诇讘讬 诪讚专砖讗 讗诪专讜 诇讬讛 讗讬谉 讚讘专 讟诪讗 讬讜专讚 诪谉 讛砖诪讬诐. 讘注讗 诪讬谞讬讛 专' 讝讬专讗 诪专讘讛 讬专讚讛 诇讜 讚诪讜转 讞诪讜专 诪讛讜 讗"诇 讬讗专讜讚谞讗 讬砖 讗讜诪专讬诐 砖讜讟讛 讘转讗谞讬诐 讻讚讻转讬讘 (诪讬讻讛 讗壮:讞壮) 讗注砖讛 诪住驻讚 讻转谞讬诐 讜诪转专讙讬诪讬谞谉 (讗专讜讚讬谉) [讻讬专讜讚讬谉] 注讜祝 砖讜讟讛 讛讜讗 诇驻讬讻讱 诪住驻讬讚 转诪讬讚 讜讬砖 讗讜诪专讬诐 讞诪讜专 砖诇 讘专 谞拽专讗 讬讗专讜讚 (讜讗诇讗) [诇讗讜] 讛讗 讗诪专讬 诇讱 讗讬谉 讚讘专 讟诪讗 讬讜专讚 诪谉 讛砖诪讬诐 讜讗讬讱 讗转讛 砖讜讗诇 注诇 讚讘专 砖讗讬 讗驻砖专 讜讬砖 诇驻专砖 诇讗讜 讛讗 讗诪专讬 诇讱 讗讬谉 讚讘专 讟诪讗 讬讜专讚 诪谉 讛砖诪讬诐 讛讬诇讻讱 讗驻讬诇讜 讬专讚 诇讜 讚诪讜转 讞诪讜专 谞诪讬 讜讚讗讬 诪讬谉 讟讛讜专 讛讜讗:





诪讛专砖"讗 - 讞讬讚讜砖讬 讛诇讻讜转

讙诪专讗 讜讛专讬 驻专讬讛 讜专讘讬讛 讻讜' 讚讻转讬讘 讜讗转诐 驻专讜 讜专讘讜 讜谞砖谞讬转 讻讜' 诪讚驻专讬讱 诪讛讗讬 拽专讗 讚讻转讬讘 讙讘讬 谞讞 讜诇讗 驻专讬讱 诪拽专讗 讚讙讘讬 讗讚诐 讚讻转讬讘 讜讬讘专讱 讙讜' 讜讬讗诪专 诇讛诐 讗诇讛讬诐 驻专讜 讜专讘讜 讜诪拽专讗 讚讙讘讬 谞讞 讚诇注讬诇 诪讬谞讬讛 讚讛讗讬 拽专讗 讚诪讬讬转讬 讚讻转讬讘 讜讬讘专讱 讗诇讛讬诐 讗转 谞讞 讙讜' 讜讬讗诪专 诇讛诐 驻专讜 讙讜' 诪砖诪注 讚住讘讬专讗 诇讬讛 诇转诇诪讜讚讗 讚讛谞讛讜 拽专讗讬 讗讬谞谉 讗诇讗 诇讘专讻讛 讘注诇诪讗 讜诇讗 诇诪爪讜讛 诪讚讻转讬讘 讙讘讬讬讛讜 讜讬讘专讱 讜讻讚讗诪专讬' 驻专拽 拽诪讗 讚讻转讜讘讜转 讚转谞讬 讘专 拽驻专讗 讛讜讗讬诇 讜谞讗诪专讛 讘讜 讘专讻讛 诇讗讚诐 讜讛讻讬 谞诪讬 讘驻专拽 拽诪讗 讚诪住讻转 注"讝 讚讗专"诇 讘讜讗讜 讜谞讞讝讬拽 讟讜讘讛 讻讜' 讜驻专讬讱 诪讛讗讬 拽专讗 讚谞讞 诇诪讬诪专讗 讚讗讬 诇讗 讞讟讗讜 诇讗 讛讬讜 诪讜诇讬讚讬谉 讜讛讻转讬讘 讜讗转诐 驻专讜 讙讜' 讜诇讗 驻专讬讱 讗讛谞讛讜 拽专讗讬 讚讗讬谞谉 讗诇讗 诇讘专讻讛 砖讬讻讜诇讛 诇讛讬讜转 砖转拽讜讬诐 讘注讜讘讚转 注讘讜讚转 讻讜讻讘讬诐 砖讛讬讜 诪讜诇讬讚讜转 讜讬砖 诇讚拽讚拽 诪驻"讜 讚讬讘诪讜转 讚转谞谉 讛讗讬砖 诪爪讜讜讛 注诇 驻"讜 讜诇讗 讛讗砖讛 专' 讬讜讞谞谉 讘谉 讘专讜拽讛 讗讜诪专 注诇 砖谞讬讛诐 讛讜讗 讗讜诪专 讜讬讘专讱 讗讜转诐 讙讜' 讜诪驻专砖 讘讙诪专讗 诪讗讬 讟注诪讗 讚讻转讬讘 讜讻讘砖讛 讗讬砖 讚专讻讜 诇讻讘讜砖 讻讜' 诪砖诪注 讚住讘讬专讗 诇讬讛 讚讛谞讛讜 拽专讗讬 讚讙讘讬 讗讚诐 谞诪讬 诇讗 谞讗诪专讜 诇讘专讻讛 讗诇讗 诇诪爪讜讛 讜讻转讘 讛专讗"诐 讚讛讛讬讗 诪转谞讬' 驻诇讬讙讗 讗讘专讬讬转讗 讚讘专 拽驻专讗 讜讗住讜讙讬讗 讚讛讻讗 讚住讘讬专讗 诇讬讛 讚讛谞讛讜 拽专讗讬 诇讗 谞讗诪专讜 讗诇讗 诇讘专讻讛 讻讱 转讜讻谉 讚讘专讬讜 讜讛讜讗 讚讞讜拽 讚住转诪讗 讚转诇诪讜讚讗 讛讻讗 讜讘驻' 拽诪讗 讚诪住讻转 注"讝 讗讝诇讗 诇讘专讬讬转讗 讚讘专 拽驻专讗 讚驻诇讬讙讗 讗住转诪讗 讚诪转谞讬' 讚讬讘诪讜转 讚诇讻"注 住讘讬专讗 诇讬讛 诇诪爪讜讛 谞讗诪专讜 讜注讜讚 拽砖讛 讻讬讜谉 砖谞爪讟讜讜讛 讗讚诐 注诇 驻专讬讛 讜专讘讬讛 诇诪讛 讛讜爪专讱 诇爪讜讜转 注讜讚 谞讞 注"讝 讜讘谞讞 讙讜驻讬讛 讻讬讜谉 讚讻讘专 讻转讬讘 讘讬讛 讜讬讘专讱 讙讜' 讜讬讗诪专 讗诇讛讬诐 驻专讜 讙讜' 讚讛讬讬谞讜 诇诪爪讜讛 讗诇讬讘讗 讚诪转谞讬转讬谉 讚讬讘诪讜转 讗诐 讻谉 诇诪讛 诇讬讛 转讜 诇诪讬诪专 讘转专 讛讻讬 讜讗转诐 驻专讜 讜专讘讜 讜诪讛 砖讻转讘 讛专讗"诐 讘讝讛 砖讛讬讛 谞讞 讚讜讗讙 诇注住讜拽 讘驻专讜 讜专讘讜 注讚 砖讛讘讟讬讞讜 讛拽讘"讛 讻讜' 注讻"诇 注讬讬谉 砖诐 讗讬谉 讝讛 谞讻讜谉 讚讚讬 讛讬讛 诇讜 讘讛讘讟讞讛 注"讝 讜诇诪讛 讛讜爪专讱 诇爪讜讜转 诇讜 驻注诐 砖谞讬转 讙诐 讘诇砖讜谉 讻驻讜诇 讜讛谞专讗讛 讚讛讛讬讗 讚讬讘诪讜转 诇讗 驻诇讬讙讗 讜住讘讬专讗 诇讬讛 谞诪讬 讚诪爪讜转 驻"讜 诪拽专讗 讚谞讞 讜讗转诐 驻专讜 讜专讘讜 讜讛讻讬 拽讗诪专 讻讬讜谉 讚讻转讬讘 讙讘讬 讗讚诐 讜讻讘砖讛 讜讗讬砖 讚专讻讜 诇讻讘讜砖 讜讻讜' 注"讻 诇砖讜谉 专讘讬诐 讚驻专讜 讜专讘讜 讚讻转讬讘 讙讘讬 讗讚诐 诇讗 注诇 砖谞讬讛诐 谞讗诪专 讗诇讗 诪讗谞砖讬诐 讚注诇诪讗 讜讗诐 讻谉 讛讻讬 谞诪讬 讜讗转诐 驻专讜 讜专讘讜 讚谞讞 讚诇诪爪讜讛 谞讗诪专 诇讗 讚讬讬拽讗 诇讗讬砖 讜诇讗砖讛 讗诇讗 诪讗谞砖讬诐 讚注诇诪讗 讜专讘讬 讬讜讞谞谉 讘"讘 讚讗诪专 注诇 砖谞讬讛诐 讜讬讘专讱 讙讜' 讜讬讗诪专 诇讛诐 驻专讜 讜专讘讜 住诪讱 讗拽专讗 讚谞讞 讜讗转诐 驻专讜 讜专讘讜 (讜诇讗) [讗诇讗] 讛讘讬讗 拽专讗 讚讗讚诐 讚诪砖转诪注 砖驻讬专 驻专讜 讜专讘讜 注诇 砖谞讬讛诐 讜注"讻 讜讻讘砖讛 诇讗 讚讬讬拽讗 讜讚讘专讬 讛专诪讘"谉 讘讝讛 拽专讜讘讬诐 诇讚讘专讬谞讜 讗讱 拽砖讛 讘讛讛讬讗 住讜讙讬讗 讚讘讬 诪谞砖讛 讚讬诇驻讬 住讬专讜住 诇讘谞讬 谞讞 诪讚讻转讬讘 砖专爪讜 讘讗专抓 讜专讘讜 讘讛 讜驻专讬讱 讜讗讬讚讱 讜诪砖谞讬 讛讛讜讗 诇讘专讻讛 讘注诇诪讗 讜诇砖讬讟转谞讜 诇诪讛 诇讬讛 转讜 诇讘专讻讛 讚讻讘专 讻转讜讘 讘讬讛 讘谞讞 讜讬讘专讱 讙讜' 讜讬讗诪专 讗诇讛讬诐 驻专讜 讜专讘讜 讜讬砖 诇讜诪专 讚诇讗 住讙讬 诇讬讛 诇诪讬诪专 讛讛讜讗 诇讘专讻讛 讗诇讗 讚拽讗诪专 讛讛讜讗 诇讘专讻讛 讘注诇诪讗 专爪讛 诇讜诪专 诇讘专讻讛 讬转讬专讗 讻讚拽讗诪专 讜砖专爪讜 讘讗专抓 讚讛讬讬谞讜 讻砖专爪讬诐 讛诇诇讜 讜讻讛"讙 讻转讘 讛专诪讘"谉 驻专砖转 讘专讗砖讬转 讙讘讬 驻专讜 讜专讘讜 讜诪诇讗讜 讗转 讛讗专抓 注"砖 讗讱 拽砖讛 讘讛讱 讚讬讘诪讜转 讚拽讗诪专 专讘 讬讜住祝 诪讛讻讗 讗谞讬 讗诇 砖讚讬 驻专讛 讜专讘讛 讜诇讗 拽讗诪专 驻专讜 讜专讘讜 讜讻转讘讜 讛转讜住驻讜转 讗注"讙 讚诇讗讚诐 拽讗诪专 驻专讜 讜专讘讜 讛讛讜讗 诇讘专讻讛 讜诇讗 诇诪爪讜讛 注讻"诇 讚讗讻转讬 转拽砖讬 诇讱 讚讛讗 诇谞讞 谞讗诪专 驻专讜 讜专讘讜 讜讛讛讬讗 讜讚讗讬 谞诪爪讜讛 谞讗诪专 讻讚诪讜讻讞 讘砖诪注转讬谉 讜讬砖 诇讬讬砖讘 讜讚讜"拽:


砖诐 讘讬爪讞拽 讜诇讗 讻诇 讬爪讞拽 诪住驻专 驻注谞讞 专讝讬 讛拽砖讛 讛专讗"诐 诪讛讗 讚讗诪专讬谞谉 讻讜' 讘驻' 诪爪讜转 讞诇讬爪讛 诇注谞讬谉 讞诇讬爪讛 注讚 砖讬讛讗 讗讘讬讜 讜讗诪讜 诪讬砖专讗诇 砖谞讗诪专 讜讬拽专讗 砖诪讜 讘讬砖专讗诇 讚诪砖诪注 诇讬讛 讻讜诇讜 诪讬砖专讗诇 注"讻:


讘驻讬专砖"讬 讘讚"讛 讗讬 讛讻讬 讻诇 讝' 讻讜' 讚讻讜诇讛讜 诇讗 谞砖谞讜 讜诇讬砖专讗诇 谞讗住专讜 讜诇讗 诇讘谞讬 谞讞 注讻"诇 讗讬谉 专"诇 讚拽讜砖讟讗 讚诪讬诇转讗 诇讬讛讜讬 讘讻讜诇讛讜 诇讬砖专讗诇 谞讗住专讜 讜诇讗 诇讘谞讬 谞讞 讚讛讗 诪讛讬讻讗 转讬转讬 诇谉 讚诇讬砖专讗诇 谞讗住专讜 讜诇讗 诇讘谞讬 谞讞 讻讬讜谉 讚讛砖转讗 诇讗 转拽砖讬 诇讱 诪讚讗转谞讬 注"讝 讘住讬谞讬 讗讬转 诇谉 诇诪讬诪专 诇讝讛 讜诇讝讛 谞讗诪专讛 讜诪讙讬讚 讛谞砖讛 谞诪讬 诇讬讻讗 诇诪讬诇祝 诪讬讚讬 讻讚驻讬专砖 专砖"讬 诇注讬诇 讜注讜讚 讛讬讗讱 诪爪讬谞讜 诇诪讬诪专 讘讻讜诇讛讜 砖讘注 诪爪讜转 诇讬砖专讗诇 谞讗住专讜 讜诇讗 诇讘谞讬 谞讞 讚讛讗 讘注"讝 讜讙"注 讻讬讜谉 讚诪讬注谞砖讜 注讜讘讚讬 讻讜讻讘讬诐 注诇讬讬讛讜 谞讗住专讜 讗诇讗 讚专"诇 讻讬讜谉 讚讻诇 砖讘注 诪爪讜转 诇诪诇转讬讬讛讜 谞砖谞讜 谞讬诪讗 讚讻讜诇讛讜 诇讗 谞砖谞讜 讜诇讬砖专讗诇 谞讗住专讜 讜诇讗 诇讘谞讬 谞讞 讗诇讗 讚注"讻 诪讚谞注谞砖讜 诇讝讛 讜诇讝讛 谞讗住专讜 讗注"讙 讚诇讗 谞砖谞讜 讜讗诐 讻谉 讛砖转讗 讚诇讗 转拽砖讬 诇谉 诪讚讗转谞讬 讘注"讝 讚讛讗 诇讗 讗转谞讬 讘讬讛 讗诇讗 诇诪诇转讬讬讛讜 讗诐 讻谉 讛讚专讗 拽讜砖讬讬谉 诇讚讜讻转谉 讚诇诪讛 诇讬讛 诇诪砖谞讬 讘住讬谞讬 讘讗讘专 诪谉 讛讞讬 讚讗讬 谞诪讬 诇讗 谞砖谞讛 讘住讬谞讬 诪讛讬讻讗 转讬转讬 诇谉 讚诇讬砖专讗诇 谞讗住专 讜诇讗 诇讘谞讬 谞讞 讻讬讜谉 讚诇讗 转拽砖讬 诇谉 诪讚讗转谞讬 讘注"讝 讜注讜讚 转拽砖讬 诇讱 讘诪讬诇讛 讜讘驻专讬讛 讜专讘讬讛 诪谞诇谉 讚谞讗诪专讜 诇讬砖专讗诇 讜诇讗 诇讘谞讬 谞讞 讚讗祝 注诇 讙讘 讚诇讗 谞讗诪专讜 专拽 诇讘谞讬 谞讞 讜诇讗 谞砖谞讜 讗诇讗 诪砖讜诐 诪诇转讬讬讛讜 诪讻诇 诪拽讜诐 谞讬诪讗 讚诇讝讛 讜诇讝讛 谞讗诪专讜 讻诪讜 注"讝 讜讙"注 讚诇讗 谞砖谞讜 讙诐 讻谉 专拽 诇诪诇转讬讬讛讜 讻谉 谞专讗讛 诇讬讬砖讘 驻讬专砖"讬 讜诪讬讛讜 拽砖讛 诇讬 讘注讬拽专 讛拽讜砖讬讗 讚诪注讬拽专讗 讚诇诪讛 诇讬讛 诇诪转谞讬 讘讗讘专 诪谉 讛讞讬 诪讗讬 诪砖谞讬 讛讻讗 讛"拽 讗讝讛专讛 讜诪讬讛讚专 诪讬转谞讬 诇"诇 讚讗讻转讬 转拽砖讬 诇讗 谞讻转讘 诇讗 讜讬"讜 讜诇讗 讛"讗 讚诇讗 谞讻转讘 讗讝讛专讛 讘住讬谞讬 讘讗讘专 诪谉 讛讞讬 讜诇讗 讘讻讜诇讛讜 砖讘注 诪爪讜转 讚讛砖转讗 讻讬讜谉 讚诇讗 转拽砖讬 诇谉 诪讚讗转谞讬 讘住讬谞讬 讘注"讝 讗讬转 诇谉 诇诪讬诪专 讚诇讝讛 讜诇讝讛 谞讗诪专讜 讚诪讙讬讚 讛谞砖讛 诇讬讻讗 诇诪讬诇祝 诪讬讚讬 讻驻讬专讜砖 专砖"讬 诇注讬诇 讜讬砖 诇讜诪专 讚讗讬 诇讗 讛讜讛 讻转讬讘 讗讝讛专讛 讘讗讘专 诪谉 讛讞讬 讘住讬谞讬 讜诇讗 讘讻讜诇讛讜 砖讘注 诪爪讜转 讛讜讛 讗诪讬谞讗 讚诪讬诇讛 讜驻专讬讛 讜专讘讬讛 谞诪讬 诇讝讛 讜诇讝讛 谞讗诪专讜 讗讘诇 讛砖转讗 诪讚讗转谞讬 讗讝讛专讛 讘讻讜诇讛讜 砖讘注 诪爪讜转 注"讻 讘诪讬诇讛 讜驻专讬讛 讜专讘讬讛 讚诇讗 讗转谞讬 讘讛讜 专拽 诇诪诇转讬讬讛讜 注"讻 讚诇讬砖专讗诇 谞讗诪专讜 讜诇讗 诇讘谞讬 谞讞 讜诇讛讻讬 诇注讬诇 讚诪拽砖讬谞谉 讗讚专讘讛 诪讚谞砖谞讬转 讘住讬谞讬 诇讬砖专讗诇 谞讗诪专讜 讜诇讗 诇讘谞讬 谞讞 诇讗 讛讜讛 诪爪讬 诇讜诪专 讚诪讬诇讛 讜驻专讬讛 讜专讘讬讛 转讜讻讬讞 讚诇讗 谞砖谞讬转 讘住讬谞讬 专拽 诇诪诇转讬讬讛讜 讜讗驻讬诇讜 讛讻讬 诇讬砖专讗诇 谞讗诪专讜 讜诇讗 诇讘谞讬 谞讞 讚讛讗 诪讬诇讛 讜驻专讬讛 讜专讘讬讛 讙讜驻讬讛讜 谞讬诪讗 诇讝讛 讜诇讝讛 谞讗诪专讛 讗讬 诇讗讜 诪讚讗转谞讬 讘注"讝 讘讗讝讛专讛 讜拽"诇:


讘讚"讛 讘谞讬 拽讟讜专讛 讗讜转谉 砖砖讛 砖谞讜诇讚讜 诇讗讘专讛诐 讛谉 注爪诪谉 诇讗 诇讞讬讬讘讜 讜谞讬诪讗 讛砖转讗 讚诇讗 诪诇 讻讜' 注讻"诇 驻讬专讜砖讜 讚讞讜拽 讻讬讜谉 讚诇讗 诇讬讞讬讬讘 诇诪讛 诇讗 谞讬诪讗 讚诇讗 诪诇 讗讜转谉 讗讘诇 (诪讚讘专讬) 讛专诪讘"诐 讛诇讻讜转 诪诇讻讬诐 驻专拽 注砖讬专讬 谞砖诪专 诪讝讛 讜驻讬' 讗诇讗 诪注转讛 讘谞讬 拽讟讜专讛 讻讜' 诇专讘讜转 讘谞讬 拽讟讜专讛 讻讜' 注诇 讝专注诐 砖诇 讘谞讬 拽讟讜专讛 讜讛砖转讗 讗转讬 砖驻讬专 讚讛讜讬 拽讜砖讬讗 讚讘谞讬 拽讟讜专讛 讚讜诪讬讗 讚讘谞讬 讬砖诪注讗诇 诇讬讞讬讬讘讜 讗讚讛砖转讗 拽讗讬 注诇 讝专注诐 讜驻专讬讱 讛讻讬 讘驻砖讬讟讜转 讚诇讗 诇讬讞讬讬讘讜 诇驻讬 诪讛 砖讗谞讜 专讜讗讬诐 讚讛专讘讛 讗讜诪讜转 诪讘谞讬 拽讟讜专讛 砖拽讘诇讜 注诇讬讛诐 诪爪讜转 诪讬诇讛 讚诪讜讻讞 讚谞转讞讬讬讘讜 讜讻谉 谞专讗讛 诇驻专砖 讘注专讜讱 讘注专讱 讙讘谞讜谞讬 讜注讬' 讘讚讘专讬 讛专讗"诐 讘驻专砖讛 讘讗 讘驻住讜拽 转讜砖讘 讜砖讻讬专 讙讜' 砖讛讜讗 诪驻专砖 诇讛 讻驻讬专讜砖 讛专诪讘"诐 讜拽"诇:


转讜住' 讘讚"讛 讜讛讗 驻专讬讛 讻讜' 诪谞诇谉 讚诇讗 谞讗诪专讛 诇讘谞讬 谞讞 讻讜' 拽讜诐 注砖讛 诇讗 拽讞砖讬讘 讻讜' 注讻"诇 讛讗 讚诇讗 拽砖讬讗 诇讛讜 讛讻讬 诇注讬诇 讙讘讬 讜讛专讬 诪讬诇讛 讻讜' 注讬' 讘诪讛专砖"诇 讜注讜讚 谞专讗讛 诇讜诪专 讚诪砖讜诐 讛讻讬 诇讗 拽砖讬讗 诇讛讜 讙讘讬 诪讬诇讛 讛讻讬 诪砖讜诐 讚讘诪讬诇讛 讛讻讬 驻专讬讱 讚讗讬 谞爪讟讜讜 讘谞讬 谞讞 注诇 讛诪讬诇讛 讗诐 讻谉 讻砖讬讚讬谞讜 讛讬转讛 转拽讬驻讛 注诇讬讛诐 讗诪讗讬 诇讗 讛讬讜 讻讜驻讬谉 讗讜转谉 诇诪讜诇 讗转 注爪诪谉 讜讙专 转讜砖讘 砖讛讜讝讻专 讘转讜专讛 讚讛讬讬谞讜 砖拽讘诇 注诇讬讜 砖讘注 诪爪讜转 讛讬讗讱 讗驻砖专 诇诪爪讜讗 讗讜转讜 讚讛讗 讞讬讬讘 讛讘讬转 讚讬谉 诇讻讜祝 讗讜转讜 讙诐 诇诪讜诇 讜拽"诇:





诪讛专砖"讗 - 讞讬讚讜砖讬 讗讙讚讜转

讗讚诐 讛专讗砖讜谉 诇讗 讛讜转专 诇讜 诇讗讻讜诇 讘砖专 讻讜' 注讬讬谉 讘讟注诐 讛注谞讬谉 讝讛 讘诪驻专砖讬 讛转讜专讛 讘讗讜专讱:


讞讘诇 注诇 砖诪砖 讙讚讜诇 讻讜'. 诪讘讜讗专 讻讬 讘讗诪转 讻诇 讛谞讘专讗讬诐 谞讘专讗讜 诇转讻诇讬转 讗讚诐 讜诇转砖诪讬砖讜 讗诪谞诐 讛谞讞砖 讛讬讛 诪爪讚 讘专讬讗转讜 讛砖诪砖 讛谞讘讞专 诪讻讜诇诐 砖讛讜讗 讛讬讛 诪诪讜爪注 讘讬谉 讛讗讚诐 讜砖讗专 讘注诇讬 讞讬讬诐 砖诪爪讬谞讜 讘讜 讻讞 讛讚讘讜专 讜注专讜诐 诪讻诇 讛讞讬讜转 讜讻谉 讗诪专讜 驻"拽 讚住讜讟讛 讗谞讬 讗诪专转讬 讬讛讗 诪诇讱 注诇 讻诇 讛讞讬讜转 讻讜' 讜诇驻讬 砖讚专讱 讻讘讜讚 诇讗讚诐 砖讬讛讬讜 诇讜 讘' 诪砖诪砖讬谉 讻诪讜 砖讻转讜讘 讜砖谞讬 谞注专讬讜 注诪讜 诇讝讛 讗诪专 砖讛讬讜 诪讝讚诪谞讬谉 诇讜 讘' 谞讞砖讬诐 讟讜讘讬诐 讗讞讚 诪砖讙专讜 诇爪驻讜谉 讻讜' 谞拽讟 爪驻讜谉 讜讚专讜诐 砖诇驻讬 讚注转 讛转讜讻谞讬诐 砖讬讬砖讜讘 讘谞讬 讗讚诐 讛讜讗 诪拽爪讛 诪讝专讞 诇拽爪讛 诪注专讘 讘讗讜专讱 讗讘诇 诇讚专讜诐 讜诇爪驻讜谉 讗讬谉 砖诐 讬讬砖讜讘 讘谞讬 讗讚诐 诪驻谞讬 讛拽讜专 讜讛讞讜诐 讜诇讝讛 讗诪专 砖讛讬讛 诪砖诇讞 砖诐 砖诇讜讞讜 讛谞讞砖 讘诪拽讜诐 砖诇讗 讛讬讛 讗讚诐 讬讻讜诇 诇讬诇讱 讘注爪诪讜. 讜讗诪专 讜诇讗 注讜讚 讗诇讗 砖诪驻砖讬诇讬谉 讻讜'. 讛讝讻讬专讜 讘讜 砖谞讬 讚讘专讬诐 讗诇讜 讻讬 诪转讜讱 拽诇诇讜转讬讜 砖诇 讗讜转讜 讛专砖注 砖谞转拽诇诇 谞诇诪讚 讻谉 讻诪"砖 专砖"讬 讻讬讜爪讗 讘讜 讘诪住讻转 住讜讟讛 驻专拽 拽诪讗. 讜讗诪专 讻讬 转讞转 砖讛讬讛 诇讗讚诐 讘专讻讛 讝讜 拽讜讚诐 讛拽诇拽讜诇 砖讛讬讛 诇讜 专讙诇讬诐 讻讗讚诐 讜砖讻诇 诇讚讘专 讜诇讛讘讬谉 讻讚讬 诇砖讙专讜 讘注爪诪讜 诇诪专讞讜拽 诇爪驻讜谉 讜诇讚专讜诐 诪砖讗"讻 讘砖讗专 讘注诇讬 讞讬讬诐 诪砖谞转拽诇拽诇 讗诪专 注诇 讙讞讜谞讱 转诇讱 砖诇讗 讬讜讻诇 诇讬诇讱 诪讛专 讻诪讜 讛讛讜诇讱 注诇 专讙诇讬讜 讜转讞转 砖讛讬讜 诪驻砖讬诇讬谉 专爪讜注讛 转讞转 讝谞讘讜 讻讚讬 诇讛讜爪讬讗 注驻专 诇讙讬谞转讜 诪砖拽诇拽诇 谞转拽诇诇 讜注驻专 转讗讻诇 讜讙讜' 讜讚讜"拽:


讛讻驻讬专讬诐 砖讜讗讙讬诐 诇讟专祝 讜讙讜'. 谞专讗讛 诪转讜讱 注谞讬谉 讛诪注砖讛 砖讝讛 讛讻转讜讘 讛讻驻讬专讬诐 砖讜讗讙讬诐 诇讟专祝 讙诐 住讜驻讜 诇讘拽砖 诪讗诇 讗讻诇诐 讗诪专讜 专"砖 讘谉 讞诇驻转讗 讘讚专讱 转驻诇讛 讜讘拽砖讛 讜谞注谞讜 诇讜 讘讻诇 讝讛 诪谉 讛砖诪讬诐 讜专"诇 砖讛讻驻讬专讬诐 砖讜讗讙讬诐 诇讟专祝 讻砖讗专 讘"讞 讙诐 讗转 讛讗讚诐 砖诇讗 诪专爪讜谉 讜讘讞讬专讛 讗讱 诇讘拽砖 诪讗诇 讗讻诇诐 诪爪讚 讗讞专 讜讻砖讗讬谉 诇讛诐 讗讜讻诇 讛讜爪专讻讜 诇讟专讜祝 砖诇讗 诪专爪讜谉 讜谞转拽讘诇讛 转驻诇转讜 砖谞讞讬转讜 转专转讬 讗讟诪讗转讗 砖讗' 讬讛讬讛 讗讜讻诇 诇讻驻讬专讬诐 讜讛砖谞讬讛 讗讜讻诇 诇讟专祝 讚讛讬讬谞讜 诇专"砖 砖讛讬讛 谞讟专讜祝 诪讛诐 讗诇讜 诇讗 谞转拽讘诇讛 转驻诇转讜 讜讬讛讬讛 诇讘拽砖 诪讗诇 讗讻诇诐 诇砖讜谉 专讘讬诐 讚讛诪"诇 诇讘拽砖 诪讗诇 讗讜讻诇 讜讻转讘 讗讻诇诐 讚讛讬讬谞讜 讗讜讻诇 诇讻驻讬专讬诐 讜讗讜讻诇 诇讟专驻讜 砖讛讜讗 专"砖 砖讛讬讛 谞讟专祝 诪讛诐 讗讬 诇讗讜 讚谞讞讬转讜 讗讟诪讗转讗 讜讚讜"拽:





讞讻诪转 砖诇诪讛

讙诪' 讗讝讛专讛 诪讬讛讚专 讜诪讬转谞讬 讻讜' 诪讬诇转讗 讘注诇诪讗 讛讗 诇讗 讗讬转谞讬 讻讜' 诇讛讘讬讗 诇讜 住谞讚诇驻谞讬诐 讟讜讘讬诐 讻爪"诇 讜讻谉 讘专砖"讬:


砖诐 讛讻驻讬专讬诐 砖讜讗讙讬诐 诇讟专祝 讻讜'. 谞"讘 谞专讗讛 讚住诪讬讱 讗住讬驻讗 讚拽专讗 讜诇讘拽砖 诪讗诇 讗讻诇诐 讜讚讜"拽:


转讜住' 讘讚"讛 讜讛讗 驻专讬讛 讜专讘讬讛 讻讜' 转讬诪讛 诪谞讗 诇谉 讻讜'. 谞"讘 讗讘诇 讗诪讬诇讛 诇讗 拽砖讛 诪讬讚讬 诪讗讞专 砖注讜谞砖讛 讻专转 讜讗讬谉 注讜谞砖 讘诇讗 讗讝讛专讛 讻讚讗讬转讗 讘诪住讻转 诪讻讜转 砖讗诪专 讻诇 讞讬讬讘讬 讻专讬转讜转 讗讬谉 爪专讬讻讬谉 讗讝讛专讛 砖讛专讬 驻住讞 讜诪讬诇讛 讻讜' 讗"讻 谞拽专讗 诇讗 转注砖讛 专"诇 砖诇讗 诇讛砖讛讜转诐 讘注专诇转诐 讜讚讜"拽 讗"谞 砖诇讗 诇诪讜诇讜 讗诇讗 诪砖诪谞讛 讜讗讬诇讱 讜讚讜"拽 (注讬讬谉 讘诪讛专砖"讗):





讛讙讛讜转 讬注讘"抓

讗"诇 讗讬谉 讚讘专 讟诪讗 讬讜专讚 诪讛"砖. 谞"讘 注讘"讗. 讜诪砖诪注 砖讛转讬专讜讛 诇讜 讘讗讻讬诇讛. 讜讗驻讬' 讘专讜讘讗 讚讗讜专讞讗 讜住讘讬讘讜转讬讛 谞讻专讬诐 讗讬谉 讻讗谉 讘讬转 诪讬讞讜砖 讻讬讜谉 讚拽讞讝讗 讚诪"讛 谞讞转讜 讜诇讗 注讜祝 拽砖讚讬 诇讛讜:


专砖"讬 讘住讜祝 讛注诪讜讚. 讟讛讜专 讛讜讗. 谞"讘 讚讻讜讜转讛 转谞谉 [讘讻讜专讜转 讛:] 讘讛诪讛 讟讛讜专讛 砖讬诇讚讛 讻诪讬谉 讘讛诪讛 讟诪讗讛 诪讜转专 讘讗讻讬诇讛 讻讜':





讘谉 讬讛讜讬讚注

讗指讚指诐 讛指专执讗砖讈讜止谉, 诇止讗 讛只转旨址专 诇讜止 讘旨指砖讉指专 诇址讗植讻执讬诇指讛 . 讛注谞讬谉 讛讝讛 诪驻讜专砖 讛讬讟讘 讘讚讘专讬 专讘讬谞讜 讛讗专"讬 讝"诇 (讘砖注专 讛诪爪讜转 驻专砖转 注拽讘) 讻讬 拽讜讚诐 讛讞讟讗 拽专讗 砖诪讜转 诇讘讛诪讛 讜诇讞讬讛 讜诇注讜祝 讛砖诪讬诐 讜讘拽专讬讗转 讛砖诪讜转 讘诇讘讚 注砖讛 讘讬专讜专 讜转讬拽讜谉 诇讛诐 砖谞讘专专讜 讜谞转拽谞讜 讻专讗讜讬 讜诇讻谉 谞讗住专 诇讜 诇讗讻讜诇 诪讛诐 讻讬 诪讗讞专 砖谞讘专专讜 讗讬谉 爪专讬讻讬谉 讘讬专讜专 注讜讚 注诇 讬讚讬 讗讻讬诇讛 讜专拽 讘讛诪讜转 讘讛专专讬 讗诇祝 诇讗 谞讘专专讜 注诇 讬讚讬 讗讚诐 讛专讗砖讜谉 讜谞砖讗专 讘讬专讜专 砖诇讛诐 注讚 诇注转讬讚 诇讘讜讗 砖讛诐 诪讝讜诪谞讬诐 诇诪讗讻诇 讛爪讚讬拽讬诐 讜讘讗讻讬诇转诐 讬转讘专专讜, 讜讻诇 讝讛 讛讘讬专讜专 砖注砖讛 讗讚诐 讛专讗砖讜谉 讘拽专讬讗转 讛砖诪讜转 讛讜讗 专拽 诇讘讛诪讜转 讜讞讬讜转 讜注讜驻讜转 讗讘诇 诇爪诪讞讬诐 讜讗讬诇谞讜转 讜诇讞诇拽讬 讛讚讜诪诐 诇讗 拽专讗 砖诪讜转 讜诇讻谉 谞砖讗专 讘讬专讜专 砖诇讛诐 注诇 讬讚讬 讗讻讬诇讛 砖讬讗讻诇 诪讛诐. 讜诇讝讛 讛讜转专 诇讜 诇讗讻讜诇 诪谉 讛注砖讘讬诐 讜诪谉 讛讗讬诇谞讜转 讜诇讻谉 讗诪专 诇讜 讛执谞值旨讛 谞指转址转执旨讬 诇指讻侄诐 讗侄转 讻指旨诇 注值砖侄讉讘 讝止专值注址 诇指讻侄诐 讬执讛职讬侄讛 诇职讗指讻职诇指讛 (讘专讗砖讬转 讗, 讻讟) 讻讬 讻讜谞转 讛讗讻讬诇讛 讛讬讗 诇讘专专 讛讟讜讘 砖讘诪讗讻诇.
讜讛谞讛 讗讞专 砖讞讟讗 讗讚诐 讛专讗砖讜谉 讞讝专讜 讻诇 讛讘讞讬谞讜转 诇讛转拽诇拽诇 讜讻诇 讗讜转诐 讘注诇讬 讞讬讬诐 讘讛诪讜转 讜讞讬讜转 讜注讜驻讜转 谞转拽诇拽诇讜 讜爪专讬讻讬诐 讘讬专讜专 讻讬 谞注砖讛 讘讛诐 转注专讜讘转 讟讜讘 讘专注 讻讘转讞讬诇讛 拽讜讚诐 砖讛讜讘专专讜, 讗诪谞诐 注诐 讻诇 讝讛 诇讗 讛讜转专 诇讗讻诇诐 讻讬 诇讗 讛讬讛 讘讘谞讬 讗讚诐 讻讞 讘注转 讛讛讬讗 诇讘专专诐 讘讗讻讬诇讛 讜诇讻讱 讻诇 讘砖专 砖诇 讘注诇讬 讞讬讬诐 谞砖讗专 讘讗讬住讜专讜 砖诇讗 诇讗讻诇讜 诪讗讞专 砖讗讬谉 讘讛诐 讻讞 诇讘专专讜 注讚 砖讘讗 谞讞 讜讘谞讬讜.
讗讞专 讛诪讘讜诇 专讗讛 讛砖诐 讬转讘专讱 砖讬砖 诇讛诐 讻讞 诇讘专专 讜讗讝 讛转讬专 诇讛诐 讗讻讬诇转 讘砖专 讘注诇讬 讞讬讬诐 讜讻诪讜 砖谞讗诪专 讻职旨讬侄专侄拽 注值砖侄讉讘 谞指转址转执旨讬 诇指讻侄诐 讗侄转 讻止旨诇 (讘专讗砖讬转 讟, 讙) 讗诪谞诐 讙诐 注转讛 讗讬谉 讬讻讜诇讬诐 诇注砖讜转 讘讗讻讬诇转诐 讘讬专讜专 砖诇诐 讻专讗讜讬 讜注讜讚 讗讬谉 讬讻讜诇讬诐 诇注砖讜转 讘讬专讜专 讘讗讻讬诇转诐 讗诇讗 专拽 诪谉 讘砖专 讘注诇讬 讞讬讬诐 讛讟讛讜专讬诐 砖讗讬谉 讘讛诐 住讬讙讬诐 专注讬诐 讜讞讝拽讬诐 讘讬讜转专 砖讛拽讚讜砖讛 砖讘讛诐 专讘讛 注诇 讞诇拽 讛拽诇讬驻讛 讗讘诇 诪谉 讘讛诪讜转 讜讞讬讜转 讛讟诪讗讬诐 讗讬 讗驻砖专 诇讘专专 砖讛专注 讞讝拽 讘讬讜转专 讜诪专讜讘讛 注诇 讞诇拽 讛讟讜讘 讻诪讛 讜讻诪讛, 讜讛讗讜讻诇诐 诪诇讘讚 砖诇讗 讬讘专专 讻诇讜诐 讘讗讻讬诇转讜 讗诇讗 讗讚专讘讛 转转讗讞讝 讘讜 拽诇讬驻讛 讛讟诪讗讛 砖讘讛诐 讜转讚讘拽 讘讜 讜转住转诇拽 讛拽讚讜砖讛 诪诪谞讜 讘专 诪讬谞谉 注讚 讻讗谉 讚讘专讬讜 讝诇讛"讛 注讬讬谉 砖诐.
讜讗谞讗 注讘讚讗 讞拽专转讬 讗诐 讻谉 谞讬爪讜爪讜转 讛诪注讜专讘讬诐 讘讗诇讜 讘讛诪讜转 讛讟诪讗讬诐 讗讬讱 谞讘专专讬诐? 讜讗诪专转讬 讻讬 讘讛诪讜转 讜讞讬讜转 讜注讜驻讜转 讛讟诪讗讬诐 讗讞专 砖讬诪讜转讜 讬讛讬讜 注驻专 讜讗讝 讬讛讬讜 讘讻诇诇 讘专讜专 讛讚讜诪诐 砖讛讜讗 注驻专 讛讗专抓 砖谞讘专专 注诇 讬讚讬 讛诪讟专 砖诪讜爪讬讗 注砖讘讬诐 诪谉 讛讗专抓 讻诪讜 砖讗诪专 专讘讬谞讜 讛讗专"讬 讝"诇 讙诐 注讜讚 讬转讘专专 注诇 讬讚讬 讗讬讝讛 转注专讜讘转 砖讬注专讘 诪注讟 诪谉 讛注驻专 砖诇讛诐 讘讗讬讝讛 驻专讬 讜讗讜讻诇讜 讛讗讚诐 注诐 讛驻专讬 讙诐 讗驻砖专 砖讬转讘专专 讻诪讜 讻谉 注诇 讬讚讬 注住拽 讛转讜专讛 砖讬注住拽讜 砖诐 讘诪拽讜诐 讗讜转讜 注驻专 讜讻诪讜 砖讗诪专讜 讛诪拽讜讘诇讬诐 讝"诇 注诇 诪讗诪专 '讛讜讜 砖拽诇讬 讜讗讝诇讬' 讜讛讬讬谞讜 专爪讜谞讜 诇讜诪专 砖拽诇讬 谞讬爪讜爪讬 拽讚讜砖讛 诪诪拽讜诐 讛诇讜讻诐 砖诪讚讘专讬诐 砖诐 讘讚讘专讬 转讜专讛.



讞植讘指诇 注址诇 砖讈址诪旨指砖讈 讙旨指讚讜止诇 砖讈侄讗指讘址讚 诪执谉 讛指注讜止诇指诐 (讘专讗砖讬转 讗, 讻讞). 驻讬专砖 专砖"讬 讞讘诇 讛驻住讚 讻诇 讞讘诇 诇砖讜谉 拽讬讘讜诇 讜爪注专 讛讜讗 讻诇讜诪专 讛驻住讚 讘讗 诇注讜诇诐.
讜谞专讗讛 诇讬 讛讗 讚谞拽讬讟 诇砖讜谉 '讞植讘指诇' 讛讜讗 讻讬 讻诇 讚讘专 讞砖讜讘 谞拽专讗 讞值诇侄讘 讜讻诪讜 砖谞讗诪专 讜职讗执讻职诇讜旨 讗侄转 讞值诇侄讘 讛指讗指专侄抓 (讘专讗砖讬转 诪讛, 讬讞) 讜诇讻谉 诇讛驻讱 讘讛驻住讚 讗讜转讜 讚讘专 讛讞砖讜讘 讛谞拽专讗 讞值诇侄讘 拽讜专讗 注诇讬讜 讞植讘指诇 讻讬 讞值诇侄讘 讘讛驻讜讱 讗转讜讜谉 讞植讘指诇.



讻旨指诇 讗侄讞指讚 讜职讗侄讞指讚 诪执讬旨执砖讉职专指讗值诇 讛指讬讜旨 诪职讝址诪旨职谞执讬诐 诇讜止 砖讈职谞值讬 谞职讞指砖讈执讬诐 讟讜止讘执讬诐 (讘专讗砖讬转 讗, 讻讞). 讛讗 讚讘注讬 砖谞讬诐 讜诇讗 住讙讬 讘讞讚, 谞专讗讛 诇讬 讘住"讚 讚讬讚讜注 诪讛 砖讻转讘 讘住驻专 讛讘专讬转 (讞诇拽 讗' 诪讗诪专 讟' 驻专拽 讛') 注诇 爪讬专 讛爪驻讜谞讬 讜爪讬专 讛讚专讜诪讬 讘讻讚讜专 讛讗专抓 讘讛专讞拽 讛专讘讛 诪驻讛 讜诪驻讛 讬砖 拽讜专 诪讗讚 讗讱 讘爪讚 讛讚专讜诐 讬砖 拽讜专 讬讜转专 诪爪讚 爪驻讜谉 注讬讬谉 砖诐.
讜讬讚讜注 砖砖诐 讘讛专讞拽 谞诪爪讗讬诐 讗讘谞讬诐 讟讜讘讜转 讜讝讛讘 诇专讜讘. 讜讬讚讜注 砖谞讞砖 讝讻专 讛讜讗 讞诐 讬讜转专 诪谉 谞讞砖 谞拽讘讛 讜诇讻谉 讗诪专讜 专讘讜转讬谞讜 讝"诇 (砖讘转 拽谞.) 注诇 谞讘讜讻讚谞爪专 砖专讻讘 注诇 讗专讬 讜拽砖专 转谞讬谉 讝讻专 讘爪讜讗专讜 讘诪拽讜诐 专爪讜注讛 谞拽讟讬 转谞讬谉 讝讻专 诇专讘讜转讗 讻讬 讛讜讗 讞诐 诪讗讚 讜诇讻谉 讗专住 砖诇讜 拽砖讛 讜砖讜专祝 讬讜转专.
讜诇讻谉 讗爪诇 讗讚诐 讛专讗砖讜谉 讛讬讛 诪讝诪讬谉 诇讜 砖谞讬 谞讞砖讬诐 讗讞讚 讝讻专 讜讗讞讚 谞拽讘讛 讜讛讝讻专 讛讬讛 砖讜诇讞讜 诇爪讚 讚专讜诐 砖讬砖 讘讜 拽讜专 讬讜转专 讜诪爪讚 砖讟讘注讜 讛讜讗 讬讜转专 诪谉 讛谞拽讘讛 诇讻谉 砖讜诇讞讜 诇爪讚 讚专讜诐 讘讛专讞拽 讜讗转 讛谞拽讘讛 讛讬讛 砖讜诇讞讛 诇爪讚 爪驻讜谉.
讜诪讛 砖讗诪专 '诪旨址驻职砖讈执讬诇执讬谉 诇讜止 专职爪讜旨注指讛 讘旨执讝职谞指讘讜止' 讛讬讬谞讜 砖讛讜讗 讘注爪诪讜 讬拽讘抓 讜讬讗住祝 讛讝讘诇 讜讬讟讬诇 讗讜转讜 诪诪拽讜诐 诇诪拽讜诐 诇讝讘诇 讘讜 讛讙讬谞讛 讜讛讻诇 谞注砖讛 注诇 讬讚讜 讻讬 诪驻砖讬诇 诇讜 拽讜驻讛 砖讬砖 讘讛 专爪讜注讛 砖讛讬讗 讗讜讝谉 诇拽讜驻讛 讜转讜诇讛 讛专爪讜注讛 砖讛讬讗 讗讜讝谉 诇拽讜驻讛 转讞转 讝谞讘讜 讜讛讝讘诇 诪讘讬讗讜 讘拽讜驻讛. 讜讘转诇诪讜讚 讻转讬讘转 讬讚 讛讙专住讗 讛讬讗 '砖讈侄诪旨址驻职砖讈执讬诇执讬谉 诇讜止 拽只驻旨指讛' 讜讛讻诇 注谞讬谉 讗讞讚 讻讗砖专 讻转讘转讬. 讜谞专讗讛 诇讬 讘住"讚 诇专诪讜讝 专职爪讜旨注指讛 [371] 注讜诇讛 砖"注 注诐 讛讻讜诇诇 讜砖谞讬 专爪讜注讜转 砖诇 砖谞讬 谞讞砖讬诐 讛诐 砖注砖注 [740] 讜诇讝讛 专诪讝 讛讻转讜讘 讜职砖执讈注植砖址讈注 讬讜止谞值拽 注址诇 讞只专 驻指旨转侄谉 (讬砖注讬讛 讬讗, 讞).



讜职讛指讬讜旨 诪址诇职讗植讻值讬 讛址砖旨讈指专值转 爪讜止诇执讬谉 诇讜止 讘旨指砖讉指专, 讜旨诪职爪址谞旨职谞执讬谉 诇讜止 讬址讬执谉. 谞专讗讛 诇讬 讘住"讚 专诪讝 诇转讜专讛 砖谞拽专讗转 讘指旨砖指讉专 讻诪讜 砖讗诪专讜 讘讙诪专讗 注诇 驻住讜拽 讜职诇址讛址讙 讛址专职讘值旨讛 讬职讙执注址转 讘指旨砖指讉专 (拽讛诇转 讬讘, 讬讘) 讗诪专 专讘讗 讻诇 讛诇讜讛讙 讘讛诐 讟讜注诐 讟注诐 讘砖专. 讜旨爪职诇执讬旨指讛 专诪讝 诇讛住讘专转 讛讚讘专讬诐 讜转讬拽讜谞诐 讘讟讜讘 讟注诐 讜讚注转 讜职讬址讬执谉 专诪讝 诇转讜专讛 砖讘注诇 驻讛 砖讛讬讗 讘住讜讚 讛讙讘讜专讛 讜职爪执谞旨讜旨谉 专诪讝 诇诪讬转讜拽 讛讙讘讜专讜转 砖讛诐 讘住讜讚 讬讬谉. 讜转诇诪讜讚讗 诪拽砖讬 讻驻讬 驻砖讟 讛讚讘专讬诐 讚诪砖诪注 讘砖专 诪诪砖 讜诪砖谞讬 '讘旨职讘指砖讉指专 讛址讬旨讜止专值讚 诪执谉 讛址砖旨讈指诪址讬执诐'.



讛指转指诐, 讘旨职讘指砖讉指专 讛址讬旨讜止专值讚 诪执谉 讛址砖旨讈指诪址讬执诐. 讛讻讜谞讛 讻诪讜 注谞讬谉 讛诪谉 讗砖专 注讬拽专讜 讛讜讗 专讜讞谞讬 讙诪讜专 讜讻砖讬专讚 诇讗讜讬专 注讜诇诐 讛讝讛 讬转讙砖诐 讜讬讛讬讛 诪谉 讛专讗讜讬 诇讗讻讬诇讛 讙砖诪讬转 讜讻谉 讛注谞讬谉 讘讘砖专 讻讗谉 讜讻谉 讛注谞讬谉 讘诪讛 砖讗诪专讜 '谞驻诇 驻转拽讗 诪砖诪讬讬讗' 砖诇讗 讛讬转讛 驻转拽讗 讘砖诪讬诐 讗诇讗 砖诐 讛讬讗 讚讘专 专讜讞谞讬 讜讻砖讘讗讛 诇讗讜讬专 注讜诇诐 讛讝讛 谞转讙砖诪讛 讜谞注砖讬转 驻转拽讗. 讜讻谉 讛注谞讬谉 讘专讙诇 讻住讗 讝讛讘 砖讬专讚讛 诇专讘讬 讞谞讬谞讗 讘谉 讚讜住讗 讘讙诪专讗 讚转注谞讬转 (转注谞讬转 讻讛.). 讜砖讗诇 转诇诪讜讚讗 诪执讬 讗执讬讻旨指讗 讘旨指砖讉指专 讛址讬旨讜止专值讚 诪执谉 讛址砖旨讈指诪址讬执诐? 讻诇讜诪专 诇讗 诪爪讬谞讜 讚讘专 专讜讞谞讬 砖讬讜专讚 诇讗讜讬专 讛注讜诇诐 讜诪转讙砖诐 讗诇讗 专拽 讘诪谉 讜诇讗 诪爪讬谞讜 讘讘砖专. 讜诪砖谞讬 '讗执讬谉' 讙诐 讘讘砖专 讛讜讛 讻讛讗讬 讙讜谞讗.



讻旨执讬 讛指讗 讚旨职专址讘旨执讬 砖讈执诪职注讜止谉 讘旨侄谉 讞植诇址驻职转旨指讗, 讛植讜指讛 拽指讗 讗指讝执讬诇 讘旨职讗讜止专职讞指讗, 驻旨址讙职注值讬 讘旨值讬讛旨 讛址谞指讱职 讗址专职讬职讜指转指讗, 讜址讛植讜讜旨 拽指讗 谞址讛植诪值讬 讘旨职讗址驻旨值讬讛旨 (转讛诇讬诐 拽讚, 讻讗). 驻讬专砖 诇讗讻诇讜 讜讛讻讜谞讛 讻讗诇讜 专讜爪讬诐 诇讗讻诇讜 讗讘诇 诇讗 讛讬讛 讚注转诐 诇讗讻诇讜 讞"讜 讻讬 讗讬谉 讞讬讛 诪讝拽转 诇讗讚诐 讗诇讗 讗诐 讻谉 谞讚诪讛 诇驻谞讬讛 讻讘讛诪讛 讜讻诪讜 砖讗诪专讜 专讘讜转讬谞讜 讝"诇 讘讙诪专讗 (砖讘转 拽谞讗:) 讜讛讜讗 讛讬讛 爪讚讬拽 讜专拽 谞讛诪讜 诇讘拽砖 诪诪谞讜 诪讗讻诇.



讗指诪址专: "讛址讻旨职驻执讬专执讬诐 砖讈止讗植讙执讬诐 诇址讟旨指专侄祝" (转讛诇讬诐 拽讚, 讻讗). 谞专讗讛 诇讬 诇讗 讗诪专 讘诇砖讜谉 转驻诇讛 讗诇讗 专拽 拽讜专讗 驻住讜拽 砖诇 转讛诇讬诐 讻讬 讛讬讛 注讜诪讚 讘爪专讛 讜诇讗 专爪讛 砖讬专讙讬砖讜 讛诪拽讟专讙讬诐 砖讛讜讗 诪转驻诇诇 注诇 爪专转讜 诇讻讱 讗诪专 诇砖讜谉 讛讻转讜讘 诇注砖讜转 讛讘专讞讛 诇转驻诇讛 讝讜.
讙诐 讻讬讜谉 专讗砖 讜住讜祝 讛址讻旨职驻执讬专执讬诐 '诪讛' 讜专讗砖 讜住讜祝 砖讈止讗植讙执讬诐 '砖诐' 讜讛讬讬谞讜 讻讬讜谉 讘讝讛 诇砖诐 诪"讛 砖讛讜讗 讛讜讬志讛 讚讗诇驻讬谉 [讬讜"讚 讛"讗 讜讗"讜 讛"讗 = 45] 砖注讜诇讛 诪住驻专 讙旨职讗讜旨诇旨指讛 [45] 砖讬讛讬讛 诇讜 讙讗讜诇讛 诪讗讜转讛 爪专讛 注诇 讬讚讜.
讜讛谞讛 讘诪讚专砖 专讜转 讗讬转讗 砖讗诪专 专讘讬 砖诪注讜谉 讘谉 讞诇驻转讗 讘注专讘 驻住讞 讗诇讱 讜讗讘拽砖 驻专谞住讛 诪讛拽讚讜砖 讘专讜讱 讛讜讗 讜注诪讚 讘诪注专讛 讜讛转驻诇诇 讜专讗讛 讻诪讬谉 讬讚 诪讜砖讟转 诇讜 诪专讙诇讬转 讗讞转 讜拽讘诇讛 讜讗讞专 讻讱 讗砖转讜 诇讗 讛讬转讛 专爪讜谞讛 讘讻讱 讜讞讝专 讜讛转驻诇诇 讜讛讞讝讬专讛 讜谞讝讻专 砖诐 诪注砖讛 讝讜 讘专讜讞讘 注讬讬谉 砖诐. 讜谞专讗讛 讚诪注砖讛 讝讜 砖诇 讗专讬讜转 讛讬转讛 讘转讞讬诇讛 讜讻讬讜谉 砖谞转诇诪讚 讜专讗讛 讘注讬谞讬讜 砖谞注谞讛 转讻祝 诇讻讱 讘讗讜转讛 诪注砖讛 砖诇 诪专讙诇讬转 讛讬讛 诇讘讜 讘讟讜讞 砖讬注砖讛 诇讜 讛拽讚讜砖 讘专讜讱 讛讜讗 讘拽砖转讜 讘诇讬 砖讜诐 住驻拽.



谞职讞执讬转讜旨 转旨址专职转旨值讬 讗址讟职诪指讗转指讗, 讞植讚指讗 讗植讻指诇讜旨讛指 讜址讞植讚指讗 砖讈址讘职拽讜旨讛指 (转讛诇讬诐 拽讚, 讻讗). 驻讬专讜砖 砖转讬 讬专讻讬诐 砖诇 讘砖专 讻讬 讗址讟职诪指讗 专爪讜谞讜 诇讜诪专 讬专讱 讻诪讜 '讗讟诪讜转讗 讚砖讜专讗' 讘驻专拽 讻讬爪讚 诪注讘讬专讬谉 (注讬专讜讘讬谉 谞讝:) 砖讛讜讗 专爪讜谞讜 诇讜诪专 讬专讬讻讜转 砖诇 讞讜诪讛. 讜爪专讬讱 诇讛讘讬谉 诇诪讛 讬专讚讜 诇讜 讬专讻讬诐 讜诇讗 讗讘专讬诐 讗讞专讬诐? 讜谞专讗讛 诇讬 讘住"讚 诇专诪讜讝 诇讜 讝讻讜转 讚讘专讬 转讜专讛 砖谞诪砖诇讜 诇讬专讱 注诪讚讛 诇讜 讚讗诪专讜 专讘讜转讬谞讜 讝"诇 (住讜讻讛 诪讟:) 注诇 驻住讜拽 讞址诪旨讜旨拽值讬 讬职专值讻址讬执讱职 (砖讬专 讛砖讬专讬诐 讝, 讘) 诪讛 讬专讱 讘住转专 讗祝 讚讘专讬 转讜专讛 讘住转专. 讜讬专讚讜 砖转讬诐 讻谞讙讚 转讜专讛 砖讘讻转讘 讜转讜专讛 砖讘注诇 驻讛. 讜诪讛 砖讛讬讛 讞植讚指讗 讗植讻指诇讜旨讛指 讜址讞植讚指讗 砖讈址讘职拽讜旨讛指 讙诐 讝讛 讘谞住 讻讚讬 砖转砖讗专 讛讗讞转 讜讬砖讗诇 注诇讬讛 讘讬转 讛诪讚专砖 讜讬转驻专住诐 讛注谞讬谉 讬讜转专 讜讬讛讬讛 拽讚讜砖 讛砖诐.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 转讬专抓 讚讬专讚讜 砖转讬诐 讗讞转 诇爪讜专讱 讜讗讞转 砖诇讗 诇爪讜专讱 讻讚讬 诇讛讜讚讬注 砖诇讗 谞讬讻讜 诇讜 诪讝讻讬讜转讬讜 讘砖讘讬诇 讝讛 讛谞住 讚讗诐 诪谞讻讬谉 诇诪讛 诇讬讛 讘讝讜 讛讬转讬专讛 注讚 讻讗谉 讚讘专讬讜.
讜讛讗 讚诇讗 讛讜专讬讚 诇讗诇讬讛讜 讝讻讜专 诇讟讜讘 讘砖专 诪谉 讛砖诪讬诐 讻讚讬讛讬讘 诇专讘讬 砖诪注讜谉 讘谉 讞诇驻转讗 讗诇讗 爪讜讛 讗转 讛注讜专讘讬诐 诇讛讘讬讗 诇讜 诪讘讬 讟讘讞讬 讚讗讞讗讘 (诪诇讻讬诐 讗' 讬讝, 讜), 谞专讗讛 砖诇讗 专爪讛 砖讬转驻专谞住 讘诪注砖讛 谞住讬诐. 讗讬 谞诪讬 讛转诐 讻诪讛 讬诪讬诐 讛讜讛 讛讻讬 讜讻讗谉 专拽 驻注诐 讗讞转. 讗讬 谞诪讬 专爪讛 讛拽讚讜砖 讘专讜讱 讛讜讗 砖讬讗讻诇 讘砖专 讘讛诪讛 诪诪砖 讻讚讬 砖讬注砖讛 讘讬专讜专 讘讗讻讬诇转讜 讜讘砖专 讛讬讜专讚 诪谉 讛砖诪讬诐 讗讬谉 讘讜 讘讬专讜专.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诇讗转讜讬讬 谞讞砖. 注讬' 驻住讞讬诐 讚祝 讻"讚 注"讘 转讜住' 讚"讛 爪讬专注讛. 讜谞讚讛 讚讻"讙 注"讗 转讜住' 讚"讛 诇转谞讬:


砖诐 诪讬转讬讘讬 讛讬讛 专"讬 讘谉 转讬诪讗 讗讜诪专. 注讬' 诇注讬诇 讚祝 谞讜 注"讘 转讜住' 讚"讛 讗讻诇:


专砖"讬 讚"讛 讬专讜讚 谞讗诇讗 转谞讬谉 砖讜讟讛. 注讬' 转砖讜讘转 讞讜转 讬讗讬专 住讬诪谉 拽谞"讘 讚讘专 谞讞诪讚 讘讝讛:





注专讜讱 诇谞专

讘讙诪专讗 讛讛讜讗 诇诪砖专讬 砖讘转 讛讜讗 讚讗转讬: 拽"拽 讚讗"讻 转拽砖讛 诇注讜诇讗 讜专' 讬爪讞拽 讚住讘专讬 讘砖讘转 (讚祝 拽诇"讘 注"讗) 讚诪讬诇讛 讚讜讞讛 砖讘转 诪讛诇讻讛 讜诇讗 诪讜拽诪讬' 拽专讗 讚讘讬讜诐 诇讛讻讬 讜讗"诇 讚讛讗 讚拽讗诪专讬 讛诇讻讛 讛讬讬谞讜 讗诇讬讘讗 讚专"讗 讚讜拽讗 讜诇注谞讬谉 诪讻砖讬专讬谉 讗讜 讗讬驻讻讗 讚诪讻砖讬专讬谉 讗转讬 诪讘讬讜诐 讜讛诇讻讛 讗转讬讗 诇诪讬诇讛 讙讜驻讗 讚讗"讻 诪讗讬 驻专讬讱 砖诐 诪讛讗 讚转谞讬讗 诪谞讬讬谉 诇驻拽讜讞 谞驻砖 讛讗 砖驻讬专 砖讬讬讱 诇诪讬诇祝 讻谉 讗讜 诪诪讬诇讛 讙讜驻讗 讗讜 诪诪讻砖讬专讬谉 讚讗转讬 诪讘讬讜诐 讗注"讻 讚讛诐 诇讗 讚专砖讜 讘讬讜诐 讻诇诇 讜讗"讻 拽讜砖讬转 讛讙诪' 讚讻讗谉 讘诪拽讜诪讛 注讜诪讚转 讜讬"诇 讚讛诐 住讘专讬 讻专' 讗住讬 讚住讘专 砖诐 (讚祝 拽诇"讛 注"讗) 讚讻诇 砖讗诪讜 讗讬谉 讟诪讗讛 诇讬讚讛 讗讬谞讜 谞诪讜诇 诇砖诪讜谞讛 讜讬诇讬祝 讻谉 诪讗砖讛 讻讬 转讝专讬注 讜住诪讬讱 诇讬' 讜讘讬讜诐 讛砖诪讬谞讬 讬诪讜诇 讜讗"讻 诇讚讘专 讝讛 谞砖谞讬转 讜专砖"讬 讚讛讻讗 诇讗 专爪讛 诇转专抓 讻谉 讚诇讗讜 讗诇讬讘讗 讚讻"注 砖讬讬讱 转讬专讜抓 讝讛 讚驻诇讬讙讬 转谞讗讬 讘讛讱 讚讬谞讗 讻讚诪住拽讬谞谉 砖诐:



讜讛专讬 驻专讬讛 讜专讘讬讛 砖谞讗诪专讛 诇讘"谞: 诪讛 砖讛拽砖讛 讛诪讛专砖"讗 讘讝讛 诇专讘 讬讜住祝 讘讬讘诪讜转 讬"诇 讚诪讛讱 驻专讜 讜专讘讜 讚讙讘讬 讘"谞 砖谞讗诪专 诇诪爪讜讛 讗讬谉 专讗讬讛 讚讗砖讛 诪爪讜讜讛 诪讚讻转讬讘 驻专讜 讜专讘讜 诇砖讜谉 专讘讬诐 讚讬"诇 讚讗转诐 驻专讜 讜专讘讜 诇讜 讜诇讘谞讬讜 谞讗诪专 讻谉 讜诇讗 诇讗砖讛 讗讘诇 诪讚讻转讬讘 讙讘讬 讬注拽讘 驻专讛 讜专讘讛 诇砖讜谉 讬讞讬讚 砖驻讬专 诪讜讻讞 讚讗砖讛 讗讬谞讛 诪爪讜讜讛 讜诇讻谉 诇讗 讛拽砖讜 讛转讜住' 专拽 诪驻专讜 讜专讘讜 讚讙讘讬 讗讚诐 讚讛转诐 注"讻 诇讗砖讛 谞讗诪专 讚诇讗 讛讬讜 讘' 讗谞砖讬诐 注讚讬讬谉 讘注讜诇诐 讜讗讛讗 转讬专爪讜 砖驻讬专 讚讛讗讬 讘专讻讛 讘注诇诪讗 讛讜讗 讜注讬讬谉 讘转讜住' 讞讙讬讙讛 (讚祝 讘' 注"讘) 讜讻诪砖"讻 讛诪讛专砖"讗 砖诐:



讜诇讬砖专讗诇 谞讗诪专 讜诇讗 诇讘"谞: 驻讬' 诪砖注转 诪"转 讜讗讬诇讱 讗讘诇 注讚 诪"转 讜讚讗讬 砖讛讬讛 讗住讜专 诇讘"谞 讙"讻 讻诪讘讜讗专 讘住讜讙讬讬谉 诇注讬诇 讜诇驻"讝 爪"诇 讚注讚 砖谞讞转诪讛 讛转讜专讛 注"讬 诪砖讛 注讚讬讬谉 讛讬讛 讗住讜专 诇讛诐 诪住驻拽 讚诇诪讗 注讚讬讬谉 讬讛讬讛 谞砖谞讛 诇讬砖专讗诇 讜讗"讻 谞爪讟讜讜 讝讛 讜讝讛 讚讛讗 注讚 诪讬转转 诪砖讛 注讚讬讬谉 谞讗诪专讜 诪爪讜转 讻讙讜谉 注砖讛 讚讻转讬讘转 住"转 砖谞讗诪专讛 诇讜 讘讬讜诐 诪讬转转讜:



爪专讬讱 诪谞讬谉 讗讞专 诇讛转讬专讜 讛讜讗 讚讗转讗: 注讬讬谉 讘讬爪讛 (讚祝 讛' 注"讘) 讚拽讗诪专 讜讻"转 讛讗讬 诇诪爪讜转 注讜谞讛 讛讜讗 讚讗转讗 讜诇驻讬 住讜讙讬讗 讚讛讻讗 讗讬讱 讗驻砖专 诇讜诪专 讻谉 讚讗"讻 诇诪讛 谞砖谞讛 讻诇诇 诪驻专讜 讜专讘讜 诇讞讜讚 讙"讻 讬讚注讬谞谉 讻谉 讜讛诪讛专砖"讗 砖诐 讛拽砖讛 讻谉 讜转讬专抓 讚讛拽讜砖讬讗 讛讬讗 讚诇诪讗 诇诪爪讜转 注讜谞讛 讛讜讗 讚讗转讗 砖讬讛讗 谞砖谞讬转 讜讘讗诪转 诇讝讛 讜诇讝讛 谞讗诪专 注"砖 讜讚讘专讬讜 转诪讜讛讬诐 讚讗讬 讛讜讬 砖讬讬讱 诇讜诪专 讻谉 讙诐 讛讻讗 诇讗 诪拽砖讛 诪讬讚讬 讜讛专讬 驻专讬讛 讜专讘讬讛 讚讚诇诪讗 讘讗诪转 诇讝讛 讜诇讝讛 谞讗诪专 讜讻拽讜砖讬转 讛转讜住' 讜注"讻 爪"诇 讻转讬专讜爪诐 讚讗"讻 诇讬讞砖讘讬' 讘讛讚讬 讝' 诪爪讜转 讜讗"讻 砖驻讬专 讚讬讬拽 砖诐 讚注"讻 砖讜讘讜 诇讻诐 诇讗讛诇讬讻诐 诇讚讘专 砖讘诪谞讬谉 爪专讬讱 诪谞讬谉 讗讞专 诇讛转讬专讜 讛讜讗 讚讗转讗 讚讗讬 诇诪爪讜转 注讜谞讛 讗"讻 诇讬讞砖讘讬' 讘讛讚讬 讝' 诪爪讜转. 讗讻谉 诇驻讬 诪讛 砖讻转讘谞讜 诇注讬诇 讚讚讜拽讗 讗诇讬讘讗 讚专' 讬讛讜讚讛 讗诪专讬谞谉 讚诇讬讻讗 诪讬讚讬 讚诇讬砖专讗诇 砖专讬 讜诇讻讜转讬 讗住讜专 讗讘诇 诇讗 诇专"诇 讚驻住拽讬谞谉 讻讜讜转讬' 讘诇讗"讛 诇"拽 讻拽讜砖讬转讜 讚砖驻讬专 拽讗诪专 讚讚诇诪讗 诇诪爪讜转 注讜谞讛 讛讜讗 讚讗转讗 讚讗讬 诇讗 讛讜讬 讻转讬讘 专拽 驻专讜 讜专讘讜 讛"讗 诇讘"谞 谞讗诪专 讜诇讗 诇讬砖专讗诇 讚诇讬讻讗 诇诪讬诪专 诪讬 讗讬讻讗 诪讬讚讬 讜讻转讬专讜抓 讛讙诪' 讚诇注讬诇 诇注谞讬谉 讙讬讛"谞 讚讛讗 讗诇讬讘讗 讚讬讚谉 诇讗 讗诪专讬谞谉 讛讻讬 讜讗驻砖专 诇讜诪专 讙"讻 讚诇讗 砖讬讬讱 诪讬 讗讬讻讗 诪讬讚讬 专拽 讘讚讘专 砖讛讜讗 讗讬住讜专 诇讘"谞 讜讛讬转专 诇讬砖专讗诇 讗讘诇 诇讗 讘讚讘专 砖诪爪讜讛 诇讘"谞 讜专砖讜转 诇讬砖专讗诇 讜讗"讻 讘诇讗"讛 讗"砖 讚讗祝 砖谞诪砖讱 注讬"讝 讙"讻 讛讬转专 讜讗讬住讜专 诇注谞讬谉 讛砖讞转转 讝专注 诪"诪 注讬拽专 拽专讗 诇讗 讻转讬讘 诇讛讻讬. 讜注讜讚 讗讬讻讗 谞驻拽讜转讗 讘讝讛 诇讚注转 讛专砖讘"讗 专驻"讘 讚谞讚讛) 讚讗祝 诪讬 砖讗讬谞讜 诪爪讜讜讛 讗驻讜"专 诪爪讜讜讛 注诇 讛砖讞转转 讝专注 讗"讻 诇讗 转诇讬讗 讝讛 讘讝讛 讻诇诇. 讗讻谉 诇驻讬 讛住讘专讗 讚诪讬 讗讬讻讗 诪讬讚讬 砖讻转讘 专砖"讬 诇注讬诇 讚诇讛转拽讚砖 讬爪讗讜 讜诇讗 诇讛拽诇 诪注诇讬讛诐 诇讗 砖讬讬讱 诇讞诇拽 讘讝讛. 讜注讜讚 讬"诇 讘转讬' 拽讜砖讬转 讛诪讛专砖"讗 诇驻讬 诪讛 讚诪讘讜讗专 讘讬讘诪讜转 (讚祝 住"讗 注"讘) 讚诇诪爪讜转 驻讜"专 讬砖 讙讘讜诇 讻砖讬砖 诇讜 讝讻专 讜谞拽讘讛 讗讜 讘' 讝讻专讬诐 讗讜 讘' 谞拽讘讜转 讜诇讻谉 讛讜爪专讱 诇讻转讜讘 拽专讗 讚砖讜讘讜 诇讻诐 诇讗讛诇讬讻诐 砖讬讞讜讬讬讘 诇拽讬讬诐 讙诐 讗讝 讻砖讗讬谉 注讜讚 注诇讬讜 诪爪讜转 驻专讜 讜专讘讜 诪爪讜转 注讜谞讛 讜讛讬讬谞讜 讚讚讬讬拽 讘诇讬砖谞讗 诇诪爪讜转 注讜谞讛 讛讜讗 讚讗转讗 讜诇讗 拽讗诪专 诇诪爪讜转 驻讜"专 讛讜讗 讚讗转讗 讜讗"诇 讚讗"讻 讙诐 讛讻讗 诇讬转专抓 讛讻讬 讚诇诪爪讜转 注讜谞讛 讛讜讗 讚讗转讗 讜转专讜讜讬讬讛讜 讘讬砖专讗诇 讜诪讬 讚讞拽 诇转专抓 诇讛讗讬 讚讘专 砖讘诪谞讬谉 讛讜讗 讚讗转讗 讚讗"诇 讚讗"讻 驻专讜 讜专讘讜 诇"诇 讛讗 讛讜讗 讘讻诇诇 诪爪讜转 注讜谞讛 讚讝"讗 诪讞诪转 讘' 讟注诪讬诐 讗' 讚讛讬' 爪专讬讱 诇讻转讜讘 驻专讜 讜专讘讜 诇诪爪讜转 讘"谞 注讚 诪"转 讻诪讜 讚讻转讬讘 讙"讻 讗讬住讜专 讘砖专 诇讗讚诐 讛专讗砖讜谉 讗祝 讚讗讬谉 谞驻拽讜转讗 诇讚讬讚谉 讜注讜讚 讚注讚讬讬谉 讙诐 讘讬砖专讗诇 讗讬讻讗 谞驻拽讜转讗 讻砖讗讬谉 诇讜 讗砖讛 讚诪砖讜诐 诪爪讜转 注讜谞讛 诇讬讻讗 讜诪砖讜诐 驻讜"专 讗讬讻讗 讚注"讝 讬"诇 讚砖诐 诇讗 转讬专爪谞讜 讻谉 讗诇讗 诇驻讬 讛讱 住"讚 讚讚讘专 砖讘诪谞讬谉 讗讬谉 爪专讬讱 诪谞讬谉 讗讞专 诇讛转讬专讜 讗讘诇 诇驻讬 诪讛 讚讬诇讬祝 砖诐 讚爪专讬讱 讘诪砖讜讱 讛讬讜讘诇 注"讻 诇讛转讬专 讚讘专 砖讘诪谞讬谉 讛讜讗 讚讗转讗 讜诇讗 诇诪爪讜转 注讜谞讛 讚讗讬讱 砖讬讬讱 诇讛诐 诪爪讜转 注讜谞讛 讻讬讜谉 砖谞讗住专 诇讛诐 转砖诪讬砖 讜诇讗 讛讜转专 诇讛诐 注讜讚. 讜讘讝讛 讬转讜专抓 讙"讻 拽讜砖讬转 讛转讜住' 讘讚"讛 讜讛讗 驻专讬' 讜专讘讬' 诇驻讬 诪讛 砖讘讬讗专 讗讜转讛 讛诪"诇 讘讛' 诪诇讻讬诐 讚讛拽讜砖讬讗 讛讬讗 注诇 讛转专爪谉 讚诪转专抓 讚诇讚讘专 砖讘诪谞讬谉 爪专讬讱 诪谞讬谉 讗讞专 诇讛转讬专讜 讛讜讗 讚讗转讗 讚诪谞"诇 讚讬谉 诪讞讜讚砖 讻讝讛 讚诇诪讗 讗转讬 诇讛讬讜转 谞讗诪专 讜谞砖谞讬转 讜砖讬爪讜讛 讙诐 讘"谞 讗驻讜"专. 讜诇驻讬 讛谞"诇 讗"讗 诇讜诪专 讻谉 讚讬诇讬祝 诪讘诪砖讜讱 讛讬讜讘诇 讚爪专讬讱 诪谞讬谉 讗讞专 诇讛转讬专讜 讗讬讱 讗驻砖专 诇讜诪专 砖谞讗诪专 讜谞砖谞讬转 诇讛讬讜转 诪爪讜讜讬谉 讬砖专讗诇 讜讘"谞 讛讗 诇讬砖专讗诇 诇讗 讛讜转专 转砖诪讬砖 讻诇诇 讜注讜讚 讚讻诪讛 诪爪讜转 讛转讜专讛 讗"讗 诇讘讗专 讻诇诇 讗讬 诇讗 讗转讬 诇讛转讬专 转砖诪讬砖 讛谞讗住专 讜讗讬 讬讗住专 转砖诪讬砖 诪住讬谞讬 诇注讜诇诐 讜诇讻谉 诇驻讬 诪讛 讚讬诇驻讬谞谉 诪讘诪砖讜讱 讛讬讜讘诇 讚爪专讬讱 诪谞讬谉 讗讞专 诇讛转讬专讜 注"讻 砖讜讘讜 诇讻诐 诇讗讛诇讬讻诐 诇讛转讬专 讚讘专 砖讘诪谞讬谉 讗转讬:



讗讝讛专讛 诪讛讚专 讜诪讬转谞讬 讘讛 诇"诇: 拽砖讛 讛讗 讜讚讗讬 爪专讬讱 诇讻转讜讘 讗讝讛专讛 讙讘讬 讬砖专讗诇 讚诪讜讬爪讜 讛' 讗诇讛讬诐 注诇 讛讗讚诐 讚诪谞讬讛 讗转讬讗 诪爪讜转 讚讘"谞 讜讚讗讬 讗讬谉 注讜谞砖讬谉 诇讬砖专讗诇 诪讬转讛 讗讬 诇讗 讻转讬讘 讗讝讛专讛 讘诇讗讜 诪驻讜专砖 讚讛讗 讗驻讬诇讜 讗讝讛专转 注砖讛 诇讗讜 讗讝讛专讛 讛讬讗 讻讚讗诪专讬谞谉 (讚祝 谞"讜 注"讗) 诇注讬诇. 讜讬"诇 讚讛拽讜砖讬讗 讛讬讗 讚诇讻转讜讘 讗讝讛专讛 讙讘讬 讘"谞 讜转讬驻拽 讙诐 诇讬砖专讗诇 讜诇讗 讗爪讟专讬讱 讜讬爪讜 讜讚讜讞拽. 讗"谞 讬"诇 诇驻讬 诪讛 讚驻讬专砖 讛诪讛专砖"讗 讚拽讜砖讬转 讛讙诪' 住讜讘讘转 诇拽讜砖讬讗 拽诪讬讬转讗 讚诇诪讛 谞砖谞讬转 诇讗讜 讚讗诪"讛 讘住讬谞讬 讚讛讗 讙诐 注"讝 讜讙"注 讚诇讗 谞砖谞讬转 专拽 诇诪诇转讬讬讛讜 谞讜讛讙 讘讘"谞 讜讘讬砖专讗诇 讗"讻 讛讻讬 诪转专抓 讗讝讛专讛 诪讛讚专 讜诪转谞讬 讘讛 诇"诇 驻讬' 诪讛 砖讗诪专转讬 诇注讬诇 讚诇诪讛 谞砖谞讬转 讗讘诪"讛 讘住讬谞讬 讗讬 诇讗讜 诪砖讜诐 讚诪爪讜讛 砖谞讗诪专讛 讜诇讗 谞砖谞讬转 诇讬砖专讗诇 谞讗诪专 讜诇讗 诇讘"谞 讝讛 诇讗 砖讬讬讱 专拽 讛讬讻讬 讚讻驻诇 拽专讗 讗讝讛专讛 讻诪讜 讘讗诪"讛 讗讘诇 诇讗 讘诪讬诇讛 讜驻讜"专 讚讗讬谞诐 专拽 注砖讛 讜诇讗 爪专讬讱 诇讛讱 转讬专讜爪讗 讚讛讻讗 诇诪诇转讬讬讛讜 谞砖谞讬转 讗诇讗 讚诪讛 砖谞砖谞讜 讛诐 诇讗 诪拽专讬 谞砖谞讬转 专拽 讛讬讻讬 讚谞砖谞讛 讘诇砖讜谉 讗讝讛专讛 讜讘讛讻讬 讗"砖 讙"讻 讛讗 讚拽讗诪专 诪讛讚专 讜诪转谞讬 讘讛 诇"诇 讚诪讛 诇砖讜谉 讘讛 讘讛讜 讛讜诇"诇 讜诇驻"讝 讗"砖 讚讘讛 讗讗诪"讛 拽讗讬 讜讙诐 拽讜砖讬转 讛诪讛专砖"讗 诪转讜专爪转 讘讝讛 砖讛拽砖讛 讚诇讗 诇讻转讜讘 诇讗 讜讬"讜 讜诇讗 讛"讗 诇讗 讗讝讛专讛 讘讗讘专 诪"讛 讜诇讗 讗讝讛专讛 讘注"讝 讜讙"注 讜诇驻讬 讚讘专讬谞讜 讗"砖 讚讘注"讝 讜讙"注 爪专讬讱 诇讻转讜讘 讗讝讛专讛 讻讬讜谉 讚诇讗 谞讻转讘 讗讝讛专讛 讙讘讬 讘"谞 诪砖讗"讻 诇注谞讬谉 讗诪"讛 讚讻转讬讘 讗讱 讘砖专 讘谞驻砖讜 讚诪讜 诇讗 转讗讻诇讜 讚讗讝讛专讛 诪注诇讬讗 讛讬讗:



讘讬爪讞拽 讜诇讗 讻诇 讬爪讞拽: 讛诪讛专砖"讗 讛讘讬讗 拽讜砖讬讗 讘砖诐 专讗"诪 讛讗 诇注谞讬谉 讞诇讬爪讛 讗讚专讘讛 讬诇驻讬谞谉 诪讘讬砖专讗诇 注讚 砖讬讛讗 讗讘讬讜 讜讗诪讜 诪讬砖专讗诇 讜讬"诇 注"驻 诪砖"讻 讛转讜住' 讬讘诪讜转 (讚祝 拽"讘 注"讗) 讗讛讗 砖讛拽砖讜 讛讗 诇注谞讬谉 谞注专讛 讛诪讗讜专住讛 讚专砖讬谞谉 诪讘讬砖专讗诇 讚讘讛讜专转讜 讜诇讬讚转讜 讘拽讚讜砖讛 讘讬砖专讗诇 拽专讬谞谉 讘讬讛 讜转讬专爪讜 讚诇注谞讬谉 讞诇讬爪讛 诪讬转讜专讗 讚讘讬砖专讗诇 拽讚专讬砖 讚讗诪讜 诪讬砖专讗诇 讻讘专 讬讚注讬谞谉 诪诪拽专讘 讗讞讬讱 注"砖 讗"讻 讙诐 拽讜砖讬讗 讝讜 诪转讜专抓 讚讛讻讗 讚专讬砖 诪讘' 讚讘讬爪讞拽 讜讝讛 讘讗诪转 诪砖诪注 诪讬注讜讟讗. 讗讻谉 诇注谞讬谉 讞诇讬爪讛 讚专讬砖 诪讬转讜专讗 讚讘讬砖专讗诇 讚转专转讬 讘注讬谞谉 讚诇讗 砖讬讬讱 诇诪注讜讟讬 讚讗"讻 诪讬讜转专 讛讜讗. 讜专讗讬转讬 讘专诪讘"诐 (驻"讬 诪讛' 诪诇讻讬诐) 砖讛讘讬讗 转讬专讜抓 讗讞专 讗讛讱 拽讜砖讬讗 讚讘谞讬 注砖讜 诇讞讬讬讘 讚讻讬讜谉 砖讘讬专讱 讬爪讞拽 讗转 讬注拽讘 讜讬转谉 诇讱 讗转 讘专讻转 讗讘专讛诐 诇讱 讜诇讝专注讱 讗转讱 诪讝讛 讬讚注讬谞谉 讚讬注拽讘 讛讜讗 注讬拽专 讝专注 讗讘专讛诐 讛诪讞讝讬拽 讘讚转讜 注"砖. 讜诇讻讗讜专讛 讚讘专 转讬诪讛 讛讜讗 诇诪讛 诇讗 讛住驻讬拽 诇讜 转讬专讜抓 讛讙诪专讗 讚讘讬爪讞拽 注讚 砖讛讜爪专讱 诇转讬' 讞讚砖 讻讝讛 讜诇讗 诪爪讗转讬 讘讗' 诪谞讜砖讗讬 讻诇讬讜 砖讛专讙讬砖 讘讝讛. 讜谞"诇 讚诇讻讗讜专讛 讘转讬' 讛讙诪' 诇讞讜讚 讗讻转讬 诇讗 诪转讜专抓 讚讗讬 专拽 诪讘讬爪讞拽 诪诪注讟讬谞谉 讗"讻 诪谞"诇 诇诪注讟 注砖讜 讚诇诪讗 讬注拽讘 诪诪注讟讬谞谉 讜讗祝 讚讬砖专讗诇 谞爪讟讜讜 注诇 讛诪讬诇讛 讘砖注转 诪"转 讚诇诪讗 注讚 诪"转 诇讗 讛讬讛 讛爪讬讜讜讬 专拽 诇注砖讜 讜诇讻谉 讛讜爪专讱 讛专诪讘"诐 诇讛讱 讟注诪讗 讚讜讬转谉 诇讱 讗转 讘专讻转 讗讘专讛诐 讚诪讝讛 专讗讬谞讜 讚讬注拽讘 注讬拽专 讝专注 讗讘专讛诐 讛讜讗 讜讗"讻 讜讚讗讬 注砖讜 谞转诪注讟 诪讘讬爪讞拽. 讗讻谉 讘讟注诐 讛专诪讘"诐 诇讞讜讚 诇讗 住讙讬 讚讗讬 诪砖讜诐 讚讬注拽讘 诪拽专讬 注讬拽专 讝专注 讗讘专讛诐 诪谞"诇 讚注砖讜 诇讗 诪拽专讬 讙"讻 诪拽爪转 讝专注 诇讛转讞讬讬讘 讘诪讬诇讛 讜诇讻谉 爪专讬讱 讙"讻 诪讬注讜讟讗 讚讘讬爪讞拽 讜讛专诪讘"诐 诇讗 专爪讛 专拽 诇讘讗专 讛讚专砖讛 讚讘讬爪讞拽 讚诪谞讗 讬讚注讬谞谉 讚注砖讜 诪诪注讟讬谞谉 讜诇讗 讬注拽讘:



讗诇讗 诪注转讛 讘"拽 诇讗 诇讬讞讬讬讘讜: 讛讗 讚诇讗 驻专讬讱 讬砖诪注讗诇 讙讜驻讗 诇讗 诇讬讞讬讬讘 讗"砖 诇驻讬 诪讛 砖讻' 讛专"谉 讚讜讚讗讬 讚讗讘谞讬 拽讟讜专讛 诇"拽 讚讛讗 讛讜爪专讱 讗讘专讛诐 诇诪讜诇 讗讜转诐 诪砖讜诐 讬诇讬讚 讘讬转 讜诇讻谉 诇讗 驻专讬讱 专拽 讗讝专注 讚讘"拽 讗"讻 讙诐 讗讬砖诪注讗诇 诇"拽 诪讬讚讬 讚讘讻诇诇 讬诇讬讚 讘讬转 讛讜讗. 讗讱 讙诐 诇驻讬 驻讬' 专砖"讬 讚讗讘谞讬 拽讟讜专讛 讙讜驻讗 驻专讬讱 讬砖 诇讘讗专 诇诪讛 讚诇讗 驻专讬讱 诪讬砖诪注讗诇 讚讛讗 讻讬 讘讬爪讞拽 讬拽专讗 诇讱 讝专注 诇讗 谞讗诪专 注讚 讝诪谉 专讘 讗讞专 爪讬讜讜讬 讛诪讬诇讛 讚讛讗 讘讗讜转讜 讛注转 注讚讬讬谉 诇讗 谞讜诇讚 讬爪讞拽 讜诇讻谉 讛讜爪专讱 讗讘专讛诐 诇诪讜诇 诇讬砖诪注讗诇 讚诪讛讬讻讬 转讬转讬 砖诇讗 讬讛讬' 讘讻诇诇 讝专注讱 讗讘诇 讗讘"拽 驻专讬讱 砖驻讬专 讚讛讗 讛诐 诇讗 谞讜诇讚讜 注讚 讗讞专 诪讬转转 砖专讛 讜讗讝 讻讘专 谞讗诪专 讻讬 讘讬爪讞拽 讬拽专讗 诇讱 讝专注 讚讻讘专 谞讗诪专 讻谉 讘讞讬讬 讗诪讜 砖讗诪专讛 讙专砖 讛讗诪讛 讛讝讗转 讜讗转 讘谞讛 讻谞专讗讛 诪讛讻转讜讘讬诐:



讜诇讗 讞讬转 讛讗专抓 诇讻诐: 讘驻住讜拽 讝讛 诇讗 讛讜讝讻专 专拽 讞讬' 讜注讜祝 讜专诪砖 讗讘诇 诇讗 讚讙讬诐 讗讻谉 诪诪讛 讚诪拽砖讛 讘砖"住 诪讜专讚讜 讘讚讙转 讛讬诐 诪讜讻讞 讚讙诐 讘砖专 讚讙讬诐 诇讗 讛讜转专 诇讜 讜爪"诇 讚讬诇讬祝 讻谉 诪讚讻转讬讘 讛谞讛 谞转转讬 诇讻诐 讗转 讻诇 注砖讘 讝讜专注 讝专注 诇讻诐 诪砖诪注 讗讘诇 讚讘专 讗讞专 诇讗: 诪讬转讬讘讬 讜专讚讜 讘讚讙转 讛讬诐: 诪讛讗 讚拽讗诪专 讚诇讗 讛讜转专 诇讜 讘砖专 诇讗讻讬诇讛 诪砖诪注 讚诇讗 谞讗住专 诇讜 专拽 诇讛专讜讙 讘注"讞 诇爪讜专讱 讗讻讬诇讛 讚讛讻讬 诪砖诪注 拽专讗 诇讻诐 讬讛讬' 诇讗讻诇讛 讜诇讗 讞讬转 讛讗专抓 诇讻诐 讗讘诇 诇讛专讜讙 讗讜转诐 诇砖讗专 爪讜专讱 讻讙讜谉 诇讬讛谞讜转 诪讘砖专诐 讜诪注讜专诐 诪砖诪注 讚诇讗 讛讬讛 讗讬住讜专 讚讛讗 讗讚讛"专 讛拽专讬讘 砖讜专 诇拽专讘谉 讻讚讗诪专讬谞谉 讘注"讝 (讚祝 讞' 注"讗) 讜讙诐 讘讛讘诇 讻转讬讘 讜讛讘诇 讛讘讬讗 讙诐 讛讜讗 诪讘讻讜专讜转 爪讗谞讜 讜讙诐 谞讞 讛拽专讬讘 诪讻诇 讛讘讛诪讛 讛讟讛讜专讛 讜诪讻诇 讛注讜祝 讛讟讛讜专 拽讜讚诐 砖讛讜转专 诇讜 讘砖专 诇讗讻讬诇讛 讜讗祝 砖诇讗 谞爪讟讜讜 注诇 讛拽专讘谉 讜讗"讻 讗讬讱 讛讜转专 诇讛诐 诇讛专讜讙 讘"讞 讗注"讻 诪讛 砖讗讬谞讜 诇爪讜专讱 讗讻讬诇讛 诇讗 谞讗住专 诇讛诐 讜讗"讻 诪讗讬 驻专讬讱 诪讜专讚讜 讘讚讙转 讛讬诐 讚诇诪讗 诇注谞讬谉 砖讗专 爪讜专讱 讜诇讗 讛讜爪专讱 诇讚讞讜拽 讚讘专 诪诇讗讻讛 讛讜讗 讜讻砖"讻 砖拽砖讛 讻谉 讗讛讗 讚驻专讬讱 诪讘注讜祝 讛砖诪讬诐 讚讛转诐 讜专讚讜 讚讛拽专讘讛 讚讛讗 谞讞 讛拽专讬讘 拽专讘谉 诪讛诐:



讘注讬 注诇讛 讚讘专 讟诪讗 讛讜讗 讝讛: 诪讚讘注讬 讛讻讬 诪砖诪注 讚诇讗 讛讬讛 诪住讜驻拽 专拽 讗诐 讚讘专 讟诪讗 讛讜讗 讜讛诐 讬讻讬专讜 讗讜转讜 讜讛专讬 诇驻讬 讚注转讜 砖讬专讚 讚讘专 讗讬住讜专 诪谉 讛砖诪讬诐 注讚讬讬谉 讬砖 诇讛住转驻拽 讚诇诪讗 谞讘讬诇讛 讛讬讗 讜诇讗 谞砖讞讟 讻专讗讜讬 讜诪讬 讬讻讬专 讝讛 讜讗讬 讙诐 讝讛 讛讬讛 讘讻诇诇 砖讗诇转讜 讗诐 讟讛讜专 讛讜讗 驻讬' 讗诐 诪讜讻砖专 讛讜讗 诇讗讻讬诇讛 讻诪讜 讻谉 讛讬讛 专' 讝讬专讗 诪爪讬 诇诪讬讘注讬 讬专讚 诇讜 讘讛诪讛 讻讜诇讛 诪转讛 砖谞专讗讛 诇注讬谉 砖讗讬谞讛 砖讞讜讟讛 讛讬讗 诪讗讬 讜讗"诇 讚讙诐 讘讻讛"讙 注讚讬讬谉 讬砖 诇讛住转驻拽 讚讻砖专讛 讛讬讗 讚诇诪讗 讘谉 驻拽讜注讛 讛讬讗 讜谞讻砖专讛 讘砖讞讬讟转 讗诪讛 讚讛讗 注讚讬讬谉 砖讬讬讱 讛住驻拽 讘讘讛诪讛 讙讚讜诇讛 砖谞专讗讛 诇注讬谉 砖讗讬谞讛 讘谉 驻拽讜注讛 讜谞专讗讛 诇讬 讚讝讛 讘讗诪转 诇讗讜 讗讬讘注讬' 讛讬讗 讚讛讱 讜讚讗讬 诇讗 讬专讚 讻讬讜谉 讚讻讘专 讗诪专 讗讬谉 讚讘专 讟诪讗 讬讜专讚 诪谉 讛砖诪讬诐 讜讝讛 讙诐 专"讝 讬讚注 专拽 诪讛 讚诪讘注讬' 诇讬' 讬讜专讚转 诇讜 讚诪讜转 讞诪讜专 讛讻讬 拽诪讘注讬' 诇讬' 讚诇诪讗 诇讻讱 讗讬谞讜 讬讜专讚 讚讘专 讟诪讗 砖诇讗 诇讛讻砖讬诇 讘"讗 讗讘诇 讘讛讱 砖谞专讗讛 诇注讬谉 砖讚讘专 讟诪讗 讛讜讗 讬专讚 讚注讬"讝 诇讗 讬讘讜讗 诪讻砖讜诇 讗讜 讚诇诪讗 讚讘专 讟讛讜专 讛讜讗 讜讗祝 砖讬砖 诇讜 讚诪讜转 讞诪讜专 讛讗 讗诪专讬谞谉 讘讘讻讜专讜转 (讚祝 讜' 注"讘) 驻专讛 砖讬诇讚讛 讻诪讬谉 讞诪讜专 讟讛讜专 讜讚诇诪讗 谞讜诇讚 诪谉 讛讻砖专讛 讜注"讝 讛砖讬讘 专"讗 诇诪讛 讗转讛 讚讜讗讙 砖讟诪讗 讛讜讗 讛讗 讻讘专 讗诪专转讬 砖讗讬谉 讚讘专 讟诪讗 讬讜专讚 诪谉 讛砖诪讬诐 讻讬讜谉 砖讙诐 讘讚讘专 讟诪讗 讬砖 诇讛住转驻拽 砖诪讗 讟讛讜专 讛讜讗 砖谞讜诇讚 诪谉 讛讻砖专讛 讗"讻 讜讚讗讬 诇讗 讬专讚 砖诇讗 讬爪讗 诪讻砖讜诇 砖讬讗讻诇讜讛讜 讘"讗 讜讘讛讗 讗"砖 诪讛 砖讛砖讬讘 诇讜 讚讗诐 讬砖谞讜 讟讛讜专 讛讜讗 讻诪讜 砖驻讬' 专砖"讬 讜讛讗 讗谞讜 专讜讗讬诐 讚讞诪讜专 讛讜讗 讗诇讗 讚讙诐 讘讞诪讜专 砖讬讬讱 讛讻砖专 讻砖谞讜诇讚 诪谉 讛讻砖专讛:





诪专讗讬转 讛注讬谉

讗诪专 专讘 讬讛讜讚讛 讗诪专 专讘 讗讚诐 讛专讗砖讜谉 诇讗 讛讜转专 诇讜 讘砖专 诇讗讻讬诇讛. 讛专讘 注讬讜谉 讬注拽讘 讬砖讘 讜讚专砖 注诇 驻讬 讛驻砖讟 讚诇讗讚讛"专 诇讗 讛讜转专 讚谞讘专讗讜 诪砖砖转 讬诪讬 讘专讗砖讬转 讜讻讜' 讗讱 谞讞 砖讘讗 讛诪讘讜诇 讜讘砖讘讬诇讜 谞讬爪讜诇讜 讛讜转专讜 诇讜 讜讻讜' 注"砖 讜专讘讬谞讜 讛讗专"讬 讝"诇 诇讬诪讚谞讜 诇讛讜注讬诇 讚讛讘注诇讬 讞讬讬诐 讛讬讜 诪转讜拽谞讬诐 讜讛讬讛 讗住讜专 诇砖讜讞讟诐 讜诇讗讜讻诇诐 讜讗讞专 讛讞讟讗 谞转拽诇拽诇 讛讻诇 讜诇讗 讛讬讛 讬讻讜诇转 讘讬讚诐 诇讘专专 注讚 砖讘讗 谞讞 讜讛讬"诇 讬讻讜诇转 诇讗讻讜诇 讜诇讘专专 注"砖 讘砖注专 讛诪爪讜转:


驻讙注讜 讘讬讛 讛谞讱 讗专讬讜讜转讗 讜讛讜讜 拽讗 谞讛诪讬 讘讗驻讬讛 讗诪专 讛讻驻讬专讬诐 砖讜讗讙讬诐 诇讟专祝 讜讻讜'. 驻讬专砖"讬 讝"诇 讛讜讜 拽讗 谞讛诪讬 讘讗驻讬讛 诇讗讻诇讜. 讜讛砖"住 诪讙讬讚 讙讜讚诇 爪讚拽转 专讘讬 砖诪注讜谉 讘谉 讞诇驻转讗 讚诇讗 讛转驻诇诇 讚专讱 讘拽砖讛 专拽 讗诪专 讛讻驻讬专讬诐 砖讜讗讙讬诐 诇讟专祝 讜讘讚讬讘讜专 讝讛 诇讘讚 注谞讛讜 诪谉 讛砖诪讬诐 讜诇讗 住讙讬 讚谞讞讬转 讘砖专 诇讗专讬讜转 讗诇讗 讚谞讞讬转 诇讬讛 讘砖专 诪谉 讛砖诪讬诐 讻讚讬 砖讬讗讻诇 讛讜讗 讙诐 讻谉 讜讛讜讗 驻诇讗:





驻转讞 注讬谞讬诐

讘讬爪讞拽 讜诇讗 讻诇 讬爪讞拽. 讛拽砖讛 讛专讘 诪讛专砖"讗 讘讞讬讚讜砖讬 讛诇讻讜转 诪讚讗诪专讬谞谉 讘讬讘诪讜转 讚祝 拽"讘 讜诇注谞讬谉 讞诇讬爪讛 注讚 砖讬讛讗 讗讘讬讜 讜讗诪讜 诪讬砖专讗诇 砖谞讗诪专 讜谞拽专讗 砖诪讜 讘讬砖专讗诇 讚诪砖诪注 诇讬讛 讻讜诇讬讛 诪讬砖专讗诇 注"砖 讜拽讜砖讬转 讛专讘 讛讬讗 注诇 专砖"讬 砖讻转讘 砖诐 讘讬讘诪讜转 讜讝"诇 讘讬砖专讗诇 诪砖诪注 砖讬讛讗 讬砖专讗诇 诪讻诇 爪讚讚讬讜 讜诪讜讻讞 讚诪诪砖诪注讜转讗 讚讘讬砖专讗诇 谞驻拽讗 讜诇讗 诪讬转讜专讗 讻诪"砖 讛专讘 讛谞诪拽讬 诇讚注转 讛专讬"祝 讚专砖"讬 住"诇 讚讙专 讙诪讜专 讻砖专 诇讚讬谞讬 诪诪讜谞讜转 讜诇讗 讙专讬住 讻讙讬专住转 讛专讬"祝 讻诪讘讜讗专 讘讞讬讚讜砖讬 讛专诪讘"谉 讜讛专砖讘"讗 砖诐 讜注诇 讝讛 拽砖讛 讚诇驻讜诐 讛讗 讚讗诪专讬谞谉 讘讬爪讞拽 讜诇讗 讻诇 讬爪讞拽 讗祝 讛转诐 谞诪讬 谞讬诪讗 讘讬砖专讗诇 讜诇讗 讻诇 讬砖专讗诇 讚诇讗 讘注讬谞谉 讗讘讬讜 诪讬砖专讗诇 讚讛讜诇"诇 讜拽专讗讜 砖诪讜 讬砖专讗诇 讘讬转 讞诇讜抓 讜讙讜' 讻诪"砖 转讜住驻讜转 专讬"讚 讘拽讚讜砖讬谉 讚祝 讬"讚 讜讛砖转讗 讚讻转讬讘 讜谞拽专讗 讘讬砖专讗诇 拽砖讛 讚讗讬讱 讻转讘 专砖"讬 讚诪砖诪注 讻讜诇讬讛 讬砖专讗诇 讗讚专讘讗 谞讬诪讗 讗讬驻讻讗 讚诇讛讻讬 讻转讘 专讞诪谞讗 讘讬砖专讗诇 诇诪讚专砖 讜诇讗 讻诇 讬砖专讗诇. 讜讻驻讬 讛讗诪讜专 谞专讗讛 讚诇讗 住诇讬拽 砖驻讬专 诪讛 砖转讬专爪讜 讛专讘 讘转讬 讻讛讜谞讛 讘讞诇拽 讘讬转 讗讘讜转 讚祝 诇"讚 讜讛专讘 诇砖讜谉 诇诪讜讚讬诐 讘讬"讚 住讬诪谉 拽讻"讗 注讬讬谉 讘讚讘专讬 拽讚砖诐 讜讗转讛 转讞讝讛 讙诐 讻驻讬 讛讗诪讜专 谞住转专 诪讛 砖转讬专抓 诪讜专讬谞讜 讛专讘 诪讛专"讗 讬爪讞拽讬 讛讘讬讗讜 讛专讘 诪谞讞转 讘讻讜专讬诐 注"砖 讚诪诇砖讜谉 专砖"讬 讚讬讘诪讜转 诪讜讻讞 讚诪砖诪注讜转 转讬讘转 讘讬砖专讗诇 讛讬讬谞讜 诪讻诇 讛爪讚讚讬谉 讜诇讗 讻诪"砖 讛专讘 讛谞讝讻专 讙诐 诪讛 砖转讬专抓 讛专讘 讛诪讞讘专 讗讬谞讜 诪转讬砖讘 讻讗砖专 讛诪注讬讬谉 注讬谞讬讜 讬讞讝讜 [讜注诪"砖 讗谞讬 讛爪注讬专 砖诐 讘讬讘诪讜转 讘住"讚 讜讚讜拽 讛讬讟讘] 讜注讬讬谉 讘住驻专 诪注谞讛 诇砖讜谉 讗讜转 讘' 诪讛 砖讛拽砖讛 注诇 诪"砖 讛专讗"诐 驻专砖转 讗诪讜专 注"砖:
讜讘讬专讜砖诇诪讬 讘专讬砖 驻专拽 诪爪讜转 讞诇讬爪讛 讗诪专讜 讘讬砖专讗诇 驻专讟 诇讙专讬诐 讛讻讗 讗转 讗诪专 驻专讟 诇讙专讬诐 讜讛讻讗 讗转 讗诪专 诇专讘讜转 讗转 讛讙专讬诐 转诪谉 讛讗讝专讞 驻专讟 诇讙专讬诐 讘讬砖专讗诇 驻专讟 诇讙专讬诐 诪讬注讜讟 讗讞专 诪讬注讜讟 诇专讘讜转 讙专讬诐 讘专诐 讛讻讗 讘讬砖专讗诇 诇讗 讙专讬诐 讜讚讘专讬 讛讬专讜砖诇诪讬 讛诇诇讜 讻谞专讗讛 讚诇讗 讝讻专 讛专讗"诐 驻专砖转 讗诪讜专 砖讻转讘 讚讘讬砖专讗诇 诪砖诪注 讻诇 砖讛诐 讘转讜讱 讬砖专讗诇 讜讛专讬 讛讬专讜砖诇诪讬 诪驻专砖讛 讚讛讜讬 诪讟注诐 诪讬注讜讟 讗讞专 诪讬注讜讟 讜讙诐 讛专讘 诪注谞讛 诇砖讜谉 砖讛拽砖讛 注诇讬讜 诪驻专拽 诪"讞 讜讻讜' 讗砖转诪讬讟 诪讬谞讬讛 讚讛讬专讜砖诇诪讬 驻专讬讱 诪讞诇讬爪讛 诇住讜讻讛 讜转专讬抓 讬转讬讘 讻诪讘讜讗专 讜注诪"砖 讘注谞讬讜转讬 讘住驻专讬 讛拽讟谉 专讗砖 讚讜讚 驻专砖转 讘讛专 讚祝 驻"讟 注"讙 讘住"讚:


讗专"讬 讗诪专 专讘 讗讚讛"专 诇讗 讛讜转专 诇讜 讘砖专 诇讗讻讬诇讛. 诇注讬诇 驻专拽 讗讞讚 讚讬谞讬 诪诪讜谞讜转 (住谞讛讚专讬谉 讚祝 诇"讞) 讚专讬砖 注诇 讗讚讛"专 诪讗讬 讚讻转讬讘 讟讘讞讛 讟讘讞讛 讜讻转讘 诪讛专砖"讗 诪砖诐 讛专讘 讬驻讛 诪专讗讛 讚驻讬专砖 讟讘讞讛 诪诇砖讜谉 讘讬砖讜诇 诪讗诇讬讛 讻诪"砖 讛转讜住' 诇注讬诇 讚祝 谞"讜 注"讘 讚"讛 讗讻诇 转讗讻诇 讜讻转讘 注诇讬讜 讜讝"诇 讚讗讬谉 爪讜专讱 诇讝讛 讚转讞讬诇转 讛讘专讬讗讛 拽讗诪专 砖讛讬转讛 注"砖 讻讱 诇讗讻讜诇 讘砖专 砖讞讜讟讛 讗诇讜 讝讻讛 讗讚诐 讜诇讗 讞讟讗 砖讛专讬 谞讞 讝讻讛 讜讛讜转专 诇讜 诇讗讻讜诇 讘砖专 注讻"诇 讜讻讘专 诇注讬诇 砖诐 讛讘讗转讬 讚讘专讬讜. 讜拽"拽 注诇 讛专讘 讝"诇 讚讛讗 诪住讜讙讬讬谉 讚讬诇讬祝 诇讛 诪诇讻诇 讞讬转 讛讗专抓 讜讻讜' 诪砖诪注 讚讗讬讬专讬 讗驻讬诇讜 拽讜讚诐 讛讞讟讗 讚讛讗 驻专讬讱 转"砖 讜讘讻诇 讞讬讛 讛专讜诪砖转 讜诪砖谞讬 诇讗转讜讬讬 谞讞砖 拽讜讚诐 讛讞讟讗 讗诇诪讗 讛谞讬 拽专讗讬 拽讜讚诐 讛讞讟讗. 讜讗讬谉 诇讜诪专 讚拽专讗 讗讘转专讬讛 讗讞专 讛讞讟讗 讚讗"讛 诇讬砖谞讬 讜讘讻诇 讞讬讛 拽讜讚诐 讛讞讟讗 讜诪讚诪砖谞讬 诇讗转讜讬讬 谞讞砖 讜拽讜讚诐 讛讞讟讗 讗诇诪讗 讗驻讬诇讜 拽讜讚诐 讛讞讟讗 诇讗 讛讜转专 讗诇讗 诇诪诇讗讻讛. 讜转讜 讚讗诪讗讬 诪砖谞讬 讘讘砖专 讛讬讜专讚 诪谉 讛砖诪讬诐 诇讬砖谞讬 讚拽讜讚诐 讛讞讟讗 讛讜转专. 讗诇讗 诪砖诪注 讚讗驻讬诇讜 拽讜讚诐 讛讞讟讗 诇讗 讛讜转专 诇讗讚讛"专 讘砖专. 讜讻讬 转讬诪讗 讚讙诐 诇诪"砖 讛转讜住' 讚诪转讛 诪讗诇讬讛 砖专讬讗 诇讬砖谞讬 讚讛讛讬讗 讚诪讛"砖 讘诪转讛 诪讗诇讬讛. 讻讘专 转讬专抓 讛专讘 讬砖专砖 讬注拽讘 讚讗讬谉 讻讘讜讚诐 砖诇 诪讛"砖 诇爪诇讜转 讘砖专 诪转讛. 讜拽专讜讘 诇讝讛 转讬专抓 讛专"谉 讘讞讬讚讜砖讬讜 诪砖诐 讛转讜住' 砖讗讬谞讜 讚专讱 讻讘讜讚 砖讬转谞讜 诇讜 讘砖专 谞讘讬诇讛. 讜讻谉 转讬专抓 专讘讬谞讜 讬讜谞讛 讘讞讬讚讜砖讬讜 讻"讬 讚讗讬谉 诇讜诪专 砖讬讛讗 讬讜诐 专讗砖讜谉 诪住讘 讘砖专专讛 讜讬讛讗 讗讜讻诇 讘砖专 讘讛诪讛 砖诪转讛 诪讗诇讬讛 砖讗讬谉 诇讱 讙谞讗讬 讙讚讜诇 诪讝讛. 讜诇讗 专爪讛 诇讜诪专 谞诪讬 讚诪讛"砖 砖讞讟讜 诇讜 讘讛诪讛 讜讗讻诇讛 讚诪讗讞专 讚谞讗住专 诇讜 诇砖讞讜讟 讗祝 诪讛"砖 诇讗 讛讬讜 注讜砖讬诐 诪讛 砖讛讬讛 讗住讜专 诇讜 诇注砖讜转 讜讗驻砖专 讚诇讛诐 诇讗 谞讬转谉 专砖讜转 诇讬讟讜诇 谞砖诪讛 注讻"诇 专讘讬谞讜 讬讜谞讛 讝"诇 讜诪讚讘专讬 讛转讜住' 讜专讘讬谞讜 讬讜谞讛 讜讛专"谉 讛专讗转 诇讚注转 讚诇讗 讻诪讛专砖"讗 讗诇讗 讚讗祝 拽讜讚诐 讛讞讟讗 诇讗 讛讜转专 诇讜 讘砖专 诇讗讚讛"专. 讜讻讘专 诇注讬诇 讚祝 诇"讞 讻转讘转讬 讚讻谉 讛讜讗 诇驻讬 讚注转 专讘讬谞讜 讛讗专"讬 讝爪"诇 讚诇讗 讛讜转专 诇讜 诇讗讚讛"专 诇讗讻讜诇 讘砖专 诪砖讜诐 讚讛讘"讞 讻讘专 讛讬讜 诪转讜拽谞讬诐 讜讻讜' 注砖"讘 讘砖注专 讛诪爪讜转 砖住讬讚专 诪讛专"砖 讜讬讟讗诇 驻专砖转 注拽讘 注"砖:


讛谞讛讬讙 讘注讬讝讗 讜砖讘讜讟讗 诪讗讬. 注诪"砖 讘注谞讬讜转讬 讘住驻专 讛拽讟谉 讘专讻讬 讬讜住祝 讬"讚 住讬诪谉 专爪"讝 讚祝 住"讛 注"讘 讘住"讚 讜讘住驻专讬 讛拽讟谉 诪讞讝讬拽 讘专讻讛 讬"讚 住讬诪谉 驻"讙 讘住"讚:


转"砖 讜讘讻诇 讞讬讛 讛专讜诪砖转 注诇 讛讗专抓 讛讛讜讗 诪讬讘注讬 诇讬讛 诇讗转讜讬讬 谞讞砖 讜讻讜'. 诇驻讬专讜砖 专砖"讬 讬砖 诇讛注讬专 讚诪讗讬 驻专讬讱 砖驻讬专 讬讻讜诇 诇注砖讜转 诪诇讗讻讛 讘讞讬讜转 讗专讬 住讘诇 讜爪讘讬 拽讬抓 讚拽讜讚诐 讛讞讟讗 讛讬讜 讛讻诇 诪砖讜注讘讚讬谉 诇讗讚诐 讜讗砖讻讞谉 讚讗诪专讜 专讝"诇 讚谞讘讜讻讚谞爪专 拽砖专 转谞讬谉 讜专讻讘 注诇 讗专讬讛. 讜转讜 讻驻讬 驻讬专讜砖 专砖"讬 讛讗讬 讘讻诇 讞讬讛 诇谞讞砖 讚讜拽讗 讗转讗 讜拽"拽 诇驻专砖 讜讘讻诇 讞讬讛 注诇 谞讞砖 诇讞讜讚. 讜转讜 诇砖讜谉 讛砖"住 讚拽讗诪专 诇讗转讜讬讬 谞讞砖 诇讗 讗"砖. 讜诇讜诇讬 驻讬专砖 专砖"讬 讗驻砖专 诇驻专砖 讚讜讚讗讬 讬讻讜诇谞讜 诇讜诪专 讘砖讜驻讬 讚讞讬讜转 诇诪诇讗讻讛 讚专讗讜讬讬诐 讛诐 诇讝讛 讗诪谞诐 拽砖讬讗 诇讬讛 讚讗诐 讛讜讗 诇诪诇讗讻讛 讛讜"诇 诇讻转讜讘 诇讛拽讚讬诐 讛讞讬讛 讘专讬砖讗 讜诇讬诪讗 讜专讚讜 讘讻诇 讞讬讛 讛专讜诪砖转 讜讘讚讙转 讛讬诐 讜讘注讜祝 讛砖诪讬诐 讜讛讜讬 讘讚专讱 诇讗 讝讜 讗祝 讝讜 讚讗砖讻讞谉 讘讻转讜讘 谞诪讬 讻讬讚讜注 讜诪砖谞讬 讚讜讚讗讬 讛讞讬讜转 谞诪讬 诇诪诇讗讻讛 讜讛讜讗 讞讬讚讜砖讗 讟驻讬 讚讻诇 讞讬讛 讛讻诇 诇讗转讜讬讬 谞讞砖 讜讛讜讗 讞讬讚讜砖 讙讚讜诇 砖讛讜讗 砖诪砖 讙讚讜诇 诇砖诇讞讜 讘诪讬诇转讗 讚诇讗 诪爪讬 注讘讬讚 讻诪"砖 诪讛专砖"讗 讜诪讗讞专 讚讘讻诇诇 讞讬讛 讗讬讻讗 讞讬讚讜砖讗 讚谞讞砖 讗讬讞专讜 讛讻转讜讘:


讜诇讗 注讜讚 讗诇讗 砖诪驻砖讬诇讬谉 讜讻讜'. 讬砖 诇讛专讙讬砖 诪讗讬 专讘讜转讬讛 诪讬诇转讗 讚注讘讬讚 讘砖讜专 讜讞诪讜专 讜砖诪讗 讛讻讬 拽讗诪专 讚讻讬讜谉 讚谞讞砖 讛讜讛 诇讜 讚讬讘讜专 讜讬转专讜谉 讚注转 诇讗 讛讬讛 爪专讬讱 诇讟专讜讞 讜诇讛砖讬诐 讛诪砖讗 讗诇讗 讻砖讛讬讛 谞讜转谉 讛专爪讜注讛 讛讜讗讬 诪注爪诪讜 诪讜爪讬讗 转讚讬' 讝讘诇 讻讬 讬讚注 砖讝讛 专爪讜谉 讗讚讜谞讬讜 讜讛讬讬谞讜 讚拽讗诪专 讜诪讜爪讬讗 讘讜 注驻专 讻诇讜诪专 诪注爪诪讜:


谞讞讬转讜 转专转讬 讗讟诪讗转讗 讜讻讜'. 诇驻讬 诪"砖 诪讛专砖"讗 讚讛讗' 讬专讚讛 诪谉 讛砖诪讬诐 诇专"砖 注砖"讘 讗驻砖专 诇讻讜讬谉 讛讻转讜讘 讻驻讬专讬诐 专砖讜 讜专注讘讜 讜讚讜专砖讬 讛' 诇讗 讬讞住专讜 讻诇 讟讜讘 讛讻讜谞讛 专砖讜 讜专注讘讜 讜驻讙注讜 讘爪讚讬拽讬诐 诪诇讘讚 讻讬 讛' 注诇讬讛诐 讬讞讬讜 讗祝 讝讜 讚诪讜专讬讚讬谉 诇讜 讘砖专 讟讛讜专 讜诇讗 讬讞住专讜 讻诇 讟讜讘:





砖注专讬 转讜专转 讘讘诇

(谞讟 讘) 转"砖 讜讘讻诇 讞讬讛 讛专讜诪砖转 注诇 讛讗专抓 讛讛讜讗 诇讗转讜讬讬 谞讞砖 讜讻讜'.鈥斪⒆�' 注"讝 讟讝 讘: "讜讞讬讛 讙住讛 诪讬讛转 诪讗讬 诪诇讗讻讛 注讘讚讗? 讗诪专 讗讘讬讬 讗诪专 诇讬 诪专 讬讛讜讚讛 讚讘讬 诪专 讬讜讞谞讬 讟讞讜谞讬 专讞讬讬诐 讘注专讜讚讬". 讜讛专讬 砖讬砖 讞讬讛 讛注讜砖讛 诪诇讗讻讛 讙诐 讗讞专 砖谞转拽诇诇 讛谞讞砖.






image1.png
e 9T WNSE




